Asistant Xəstəliklər İyun 30, 2020\nBuzovların tənəffüs və həzm orqanlarının selikli qişasının, limfoid toxumasının zədələnməsi və konyunktivitlə səciyyələnən iti gedişli xəstəliyidir. İbh, qoyun, at, meymun, donuz, itlər, eləcə də insan törədiciyə həssasdırlar. 2 həftəlikdən 4 aylıq yaşa qədər buzovlar daha çox xəstələnirlər. Törədici Adenoviridae ailəsinə Read more…\nXəstəliyin bir digər adı – İri buynuzlu heyvanların nəqliyyat isitməsi. Başlıça olaraq buzovların isitmə, tənəffüs orqanlarının kataral ilə səciyyələnən kontagioz xəstəliyidir. Virus bütün yaş qrupundan olan İBH, qoyunlar, donuz, at, camış və bir çox quş növləri arasında sirkulyasiya edir. Paraqrip-3-lə Read more…\nAsistant Xəstəliklər İyun 29, 2020\nBuzovların mədə-bağırsaq sisteminin iltihabı, dispepsiyası və ishalla keçən iti gedişli xəstəliyidir. TörədicisiCoronoviridae ailəsinə mənsub təsnif edilməmiş RNT-li virusdur. Qızdırılmağa həssasdır, 5,0-7,0 pH-lı mühitə davamlıdır. İnək və qoyunlar arasında geniş yayılmışdır. Buzovlar anadan keçmə anticisimlər olmadıqda 10-cu gündən 8 həftəliyə qədər Read more…\nBuzovların iti gedişli virus xəstəliyi olub, qızdırma və əsasən respirator orqanların selikli qişasının kataral iltihabı ilə səciyyələnir. Törədicisi – Paramixoviridae ailəsindən olan RNT-li virusdur. Antigen xüsusiyyətinə görə IBH-ın respirator-sinsitial virusunun bütün ştammları bir-biri ilə, eləcə də insanların virusu ilə RSİ Read more…\nXəstəlik başlıca olaraq cavan qaramalın iti kontagioz xəstəliyi olub, temperatur, həzm traktının selikli qişasının eroziv-yaralı zədələnmələri, diareya, rinit və inəklərdə balasalma ilə səciyyələnir. Törədici – Togaviridae ailəsinə, Restivirus cinsinə aid RNT tərkibli virusdur. Virusun ştammları patogenliyinə, virulentliyinə, sitopatogen təsirinə görə Read more…\nAsistant Xəstəliklər İyun 26, 2020\nVərəm kənd təsərrüfatı, vəhşi heyvanların və insanların ağır xroniki zooantroponoz xəstəliyi olub, müxtəlif orqanlarda kazeoz nekroza və kirəcləşməyə məruz qalan spesifik damarsız düyünlərin – tuberkulların əmələ gəlməsi ilə xarakterizə olunur. 55 növdən artıq məməli heyvan və 60 növ quş xəstəliyə Read more…\nKampilobakterioz – heyvanların iti gedişli zooantroponoz xəstəliyi olub, müvəqqəti qısırlıq, kütləvi balasalma, metritlər, sonun ləngiməsi, zəif bala doğumu ilə xarakterizə olunur. Təbii şəraitdə qaramal və qoyunlar, az hallarda donuzlar, keçilər və toyuqlar xəstələnirlər. Campylobacter cinsinə aid edilən qrammənfi spor və Read more…\nBruselyoz kənd təsərrüfatı, vəhşi heyvanlar və insanların xroniki infeksion-allergik xəstəliyi olub, dişi heyvanlarda balasalma, sonun ləngiməsi, erkəklərdə orxit və epididimitlə səciyyələnir. Hazırda 60 növdən çox fəqərəli heyvan növlərinin bruselyozla yoluxması məlumdur. İxodidae və Arqasidae ailəsindən olan 16 növ gənələrdən brusella Read more…\nIri buynuzlu heyvanların infeksion rinotraxeiti\nIri buynuzlu heyvanların iti gedişli, kontagioz xəstəliyi olub, əsasən tənəffüs traktının kataral-nekrotik zədələnmələri, pustulyoz vulvovaginit, balanopostit, mərkəzi sinir sisteminin pozğunluqları və balasalmalarla səciyyələnir. Törədici – Herpesvirus bovis 1 DNT-li herpesviruslar ailəsinə mənsub virusdur. Yaşından, cinsindən asılı olmayaraq bütün İBH yoluxurlar, Read more…\nBütün növ cütdırnaqlı heyvanların tənəffüs yolarının və mədə-bağırsaq traktının selikli qişasının krupozlu iltihabı, gözlərin və mərkəzi sinir sisteminin zədələnməsi ilə səciyyələnən sporadikı, nisbətən iti keçən infeksion xəstəliyidir. Törədici – Herpsviridae ailəsinə mənsub DNT-li virusdur. Yaşından, cinsindən asılı olmayaraq bütün İBH Read more…


Ana səhifə / Fiqh / Şəriət risaləsi / Namaz qılmağın qaydası\nNamaz qılan şəxs heç bir dönmə və fırlanma hərəkətinə yol vermədən bütün bədəni ilə Qibləyə (Məkkə şəhərindəki müqəddəs Kəbəyə tərəf) üz tutmalıdır. Sonra hansı namazı qılmaq niyyətində olduğunu ürəyindən keçirməlidir. Sonra (Allahu Əkbər) deyib əllərini çiyinləri və ya qulaqları səviyyəsinə qaldırmalıdır. Buna ihram təkbiri deyilir. Çünki bu ifadəni deyib namaza başlayan adama başqa vaxt halal olan bəzi şeylər də namaz üstündə olduğu müddətdə qadağan olunur (danışmaq, yemək və s.). Sonra sağ əlinin ovcunu sol əlinin üstünə qoymaq şərtilə əllərini sinəsinə qoymalıdır. Buna qiyam deyilir. Sonra başlanğıc (istiftah) adlanan duanı oxumalıdır: “ Subhanəkə Allahummə va bihəmdikə va təbarəkə-s-mukə va təalə cəddukə va lə iləhə ğeürukə”. 1\nDuanın tərcüməsi: Ey bütün nöqsanlardan uzaq olan Allahım, Sənə həmd osun! Sənin adın mübarəkdir, əzəmətin ucadır! Səndən başqa ilahi yoxdur!\nSonra “Əuzu billəhi minə-ş-şeytani-r-rəcim” deməlidir:\nDuanın tərcüməsi: Lənətlənmiş şeytandan Allaha sığınıram.\nSonra əl-Fatihə surəsini oxumalıdır: “Bismilləhi-r-rahməni-r-rahim. Əlhəmdu lilləhi rabbi-l-aləmin. Ər-rahməni-r-rahim. Məliki yaumi-d-din. İyyəkə nəbudu və iyyəkə nəstəin. İhdinə-s-sıratal-l-mustəqım. Sırata-l-ləzinə ənamtə aleyhim, ğeyri-l-məğdubi aleyhim və lə-d-dallin”.\nSurənin tərcüməsi: Rəhimli, Mərhəmətli Allahın adı ilə! Həmd olsun Allaha - aləmlərin Rəbbinə, Rəhimli, Mərhəmətli olana, din (qiyamət) gününün sahibinə! Biz yalnız Sənə ibadət edirik və yalnız Səndən kömək diləyirik! Bizi doğru yola yönəlt! Nemət verdiyin kəslərin yoluna! Qəzəbə düçar olanların və azanların yoluna yox!\nSonra Amin deməlidir: -tərcüməsi- İlahi qəbul et!\nSonra Qurandan bildiyini (istədiyi qədər) oxumalıdır. Sonra rüku etməli, yəni Allaha təzim edərək belini əyməli, belini əyərkən “Allahu Əkbər” deməli və əllərini çiyinləri səviyyəsinə qaldırmalıdır. Yaxşı olar ki, belini çanaqdan düz əyib başını qabağa düz tutsun və əllərini dizlərinin üstünə barmaqları bir-birindən aralı olmaq şərtilə qoysun. Rüku vəziyyətində olarkən üç dəfə “Subhanə Rabbiyəl Azım” deməlidir.\nDuanın tərcüməsi: Mənim Əzəmətli Rəbbim bütün nöqsanlardan uzaqdır! Bunları da əlavə etmək müstəhəbdir: “Subhanəkə Allahummə Rabbənə və bihamdikə, Allahumə-ğ-firli”\nDuanın tərcüməsi: Ey bütün nöqsanlardan uzaq Allahım! Rəbbim Sənə həmdlər olsun! Allahım məni bağışla!\nSonra “Səmiəllahu limən hamidəh” deyə-deyə rüku vəziyyətindən qalxmalı və əllərini çiyinləri səviyyəsinə qaldırmalıdır.\nDuanın tərcüməsi: Allah Ona həmd edənləri eşidər!\nRükudan qalxıb dikəldikdən sonra “Rabbənə və ləkəl həmd” və ya “Rabbənə və ləkəl həmd! Həmdən kəsiran tayyibən mubarakən fihi mil'ə-s-səməvati və mil'ə-l-ərd və mil'ə mə şi'tə min şeyin bə'd” deməlidir.\nBirinci duanın tərcüməsi: Ey Rəbbimiz! Sənə həmdlər olsun!\nİkinci duanın tərcüməsi: Ey Rəbbimiz! Sənə göylər və yer dolusu, onlardan başqa da istədiyin qədər çoxlu, gözəl və uğur dolu həmdlər olsun!\nSonra Allaha mütiliklə və ehtiramla birinci səcdəyə gedə-gedə “Allahu Əkbər” deməli, hər iki əlinin pəncəsi, iki dizi və hər iki ayağının barmaqları üzərində yerə çökməli, qollarının dirsəkdən yuxarı hissəsini böyürlərindən aralamalı, dirsəkləri yerə qoymamalı, barmaqlarının uclarını qibləyə yönəltməlidir. Bu zaman dizlərini bir-birindən aralı tutmalı, dabanlarını isə birləşdirməlidir. Səcdə vəziyyətində olarkən üç dəfə “Subhanə Rabbiyəl Əla” deməlidir.\nDuanın tərcüməsi: Mənim Uca Rəbbim bütün nöqsanlardan uzaqdır! Bunları da əlavə etmək müstəhəbdir: “Subhanəkə Allahummə Rabbənə və bihamdikə, Allahumə-ğ-firli”\nSonra səcdədən başını qaldıra-qaldıra “Allahu Əkbər” deməlidir.\nSağ əlini barmaqları açıq şəkildə sağ budunun dizə yaxın yerinə, sol əlini də barmaqları açıq şəkildə sol budunun dizə yaxın yerinə qoymalıdır. İki səcdə arasındakı oturuşu zamanı “Rabbi-ğ-firli vərhamni vəhdini vərzuqni vəcburni və'fini” və ya “Rabbi-ğ-firli, Rabbi-ğ-firli” deməlidir.\nDuanın tərcüməsi: “Ey Rəbbim, məni bağışla! Mənə rəhm et! Məni doğru yola yönəlt, mənə ruzi ver, əyər-əskiyimi düzəlt, özümü sağlam et!”, “Ey Rəbbim, məni bağışla! Ey Rəbbim, məni bağışla!”\nSonra Allaha mütilik və ehtiramla birinci səcdədə dediklərini, etdiklərini, səcdəyə gedərkən təkbiri təkrar etməklə ikinci səcdəni yerinə yetirməlidir.\nSonra ikinci səcdədən qalxa-qalxa “Allahu əkbər” deməlidir. Bunun ardınca başlanğıc duasını oxumadan birinci rükətdə dediklərini və etdiklərini təkrarlamaqla ikinci rükəti qılmalıdır. İkinci rükəti qılıb qurtarandan sonra “Allahu əkbər” deyib sonra sol ayağının üstündə pəncəsinin üzünü yerə qoymaqla yanakı oturub sağ ayağını barmaqları üstdə şaquli vəziyyətdə saxlamalı və sağ əlini sağ budunun dizə yaxın hissəsinə qoyaraq adsız və çeçələ barmaqlarını qatlamalı, dua edərkən şəhadət barmağı qaldırıb yuxarı-aşağı hərəkət etdirməli və ya düz saxlamalı, baş barmağın və orta barmağın uclarını qoşalaşdırıb halqa şəklində saxlamalıdır. Sol əlini isə barmaqları açıq şəkildə sol budunun dizə yaxın yerinə qoymalıdır. Bu oturuş zamanı təşəhhüd, salavat və istiazə Allaha pənahaparma dualarını oxumalıdır: “Əttəhiyyatu lilləhi və-s-saləvatu və-t-tayibət, əs-sələmu aleykə eyyuhə-n-nəbiyu və rahmətullahi və bərakətuh, əs-səlamu aleynə və alə ibadilləhi-s-salihin, əşhədü ən lə iləhə illəllahu və əşhədu ənnə Muhəmmədən abduhu və rasuluh, Allahummə salli alə Muhəmmədin və alə ali Muhamməd, kəmə salleytə alə İbrahimə və alə ali İbrahimə innəkə həmidun məcid, və barik alə Muhəmmədin və alə ali Muhamməd, kəmə bəraktə alə İbrahimə və alə ali İbrahimə innəkə həmidun məcid, Allahummə inni əuzu bikə min azəbi-l-qabr, və min azəbi cəhənnəm, və min fitnəti-l-məhyə və-l-məmət, və min şərri fitnəti-l-məsihi-d-dəccəl”\nDuanın tərcüməsi: Bütün alqışlar, dualar Allaha, bütün yaxşı işlər Allah üçün edilir. Ey Peyğəmbər, sənə salam olsun, Allahın mərhəməti bərəkətləri yetişsin! Bizə və Allahın əməlisaleh bəndələrinə salam olsun! Mən şahidlik edirəm ki, Allahdan başqa ilahi yoxdur və şahidlik edirəm ki, Muhəmməd Onun qulu və elçisidir. Allahım! Muhəmmədə və onun ailəsinə də İbrahimə və onun ailəsinə xeyir-dua verdiyin kimi xeyir-dua ver! Sən həqiqətən alqışlara layiq və şan-şövkətlisən! Muhəmmədə və onun ailəsinə də İbrahimə və onun ailəsinə bərəkər verdiyin kimi bərəkət ver! Sən həqiqətən alqışlara layiq və şan-şövkətlisən! Allahım! Həqiqətən, mən qəbir əzabından, cəhənnəm əzabından, həyatın və ölümün fitnəsindən və yalançı məsihin (Allahlıq və yə reyğəmbərlik iddiası edən) fitnəsinin şərindən Sənə sığınıram!\nSonra dua edib Rəbbindən dünya və axirət nemətlərindən istədiyini diləyə bilər.\nSonra sağ tərəfə salam verir: “əs-sələmu aleykum və rahmətullah” - Sizə salam olsun və Allahın mərhəməti yetişsin!” - Sol tərəfə də eləcə salam verə bilər.\nNamaz üç, yaxud dörd rükətdən ibarət olsa, təşəhhüd duasını bu cümləyəcən oxumalıdır: “əşhədu ən lə iləhə iləllah və əşhədu ənnə Muhammədən abduhu va rasuluh). Sonra “Allahu əkbər” deyərək ayağa qalxmalı və bu zaman əllərini çiyinləri səviyyəsinə qaldırmalıdır.\nSonra namazının qalan hissəsini də ikinci rükəti qıldığı kimi qılmalıdır. Fərq yalnız bundan ibarətdir ki, sonrakı rükətlərdə başqa surə oxumayıb əl-Fatihə ilə kifayətlənir. Sonra yanakı (təvərrük qaydasında) oturmalı, bu zaman sağ ayağını (əvvəl göstərildiyi kimi) şaquli vəziyyətdə saxlamalı və sol ayağını onun altından sağ tərəfə çıxarmalı, əllərini birinci təşəhhüdü oxuyarkən olduğu kimi, budlarının üstünə qoymalıdır. Bu oturuş zamanı təşəhhüd, salavat və istiazə dularını bütünlüklə oxumalıdır. Sonra sağ tərəfə salam verib deməlidir: “əs-sələmu aleykum və rahmətullah” - Sol tərəfə də eləcə salam verə bilər.2\n1 Sünnədə başqa istiftah duaları da varid olub.\n2 Namazdan sonrakı zikrlər üçün bax: “Müsəlmanın qalası”.


“Halal otel nə deməkdir, belə çıxır ki, qalanları haramdır?”\nAna Səhifə - PARLAMENT - “Halal otel nə deməkdir, belə çıxır ki, qalanları haramdır?”\n“Azərbaycanda turizmlə bağlı böyük işlər görülüb Azərbaycan prezidentinin rəhbərliyi ilə bütün bölgələrdə turizm sahələri yaradılıb. Qış və yay turizmi üçün lazımi şərait var. Bu sahədə nazirlik kifayət qədər iş aparır. Həm turizm, həm də mədəni abidələrin təmir olunaraq, istifadəyə verilməsi, kilsələr, dini obyektlər hər bir turistin diqqətini cəlb edir”.\nModern.az xəbər verir ki, bunu Milli Məclisin iclasında parlamentin İctimai birliklər və dini qurumlar komitəsinin sədri Siyavuş Novruzov “Turizm haqqında" qanun layihəsinin birinci oxunuşda müzakirəsi zamanı deyib.\nDeputat qeyd edib ki, bəzi məsələlər birbaşa Mədəniyyət və Turizm Nazirliyinin fəaliyyəti ilə bağlı olmasa da, digərləri ilə bağldır.\n“Biz problemlərin aradan qaldırılmasına çalışmalıyıq. İlk növbədə turistlərin kimliyi müəyyən olunmalıdır. Dünyada baş verən hadisələrə nəzərə saldıqda, o zaman turistlərin kimliyinin bilinməsi vacibdir. Həmin şəxslər mənzildə yaşadıqda onların hansı hadisəni törədəcəyi haqqında heç kimin məlumatı olmur. Heç onların şəxsiyyət vəsiqələrinin surəti belə, çıxarılmır. Bu məsələyə diqqətlə yanaşmalıyıq. Biz 5-10 manata görə ölkədəki sabitliyi poza bilmərik”.\nKomitə sədri “halal otel”lərlə bağlı da iradını bildirib:\nMilli Məclis sədrinin birinci müavini Ziyafət Əsgərov isə qedy edib ki, təhlükəsizliklə bağlı ciddi narahatlığa ehtiyac yoxdur.\n“Turistlər sərhəddən və miqrasiyadan keçirlər. Uçota düşürlər. Güman edirəm ki, narahatlığa ehtiyac yoxdur. Təbii ki ayıq-sayıqlıq mütləqdir. Biz hər zaman bu məsələləri nəzərə alırıq və alacağıq”.


İrəvanda silahlı polislər separatçı generalın yolunu\n09:47 20 May 2019 Oxunub : 2946\nErmənistanın paytaxtı İrəvan şəhərinin Avanın inzibati rayonunda avtomatlı polislər Dağlıq Qarabağda yaradılan qondarma qurumun "təhlükəsizlik şurasının katibi", general Vitali Balasanyanın avtomobilini saxlayıblar.\nAzvision.az erməni mətbuatına istinadən xəbər verir ki, bu barədə ictimai təşkilat rəhbəri Narek Samsonyan özünün "Facebook" səhifəsində yazıb. O, qeyd edib ki, polislər generalın avtomobilini qanunsuz silahların yoxlanılması məqsədilə dayandırıblar.\n"Mən generalla söhbət etdim, hər şey yaxşıdır. Yalnız bir sual yaranır, avtomatlı polislər yolda nə edirlər və onlar hansı əsasla Vitaly Balasanyanın avtomobilini dayandırıblar? Bununla bağlı davamlı olaraq yazacağam ", - deyə Narek Samsonyan bildirib.\nQeyd edək ki, bu gün Ermənistanın Baş naziri Nikol Paşinyanın tərəfdarları onun çağırışı ilə ölkə üzrə bütün məhkəmələrin giriş-çıxışlarını bağlayacaq. Buna səbəb Konstitusiya quruluşunu zorla devirməkdə ittiham olunan keçmiş prezident Robert Koçaryanın məhkəmə tərəfindən azadlığa buraxılmasıdır.\nGörünən odur ki, Koçaryan Dağlıq Qarabağda gücünü qoruyur. Belə ki, separatçı rejimin indiki və keçmiş rəhbərləri olan Saakyan və Qukasyan məhkəməyə müraciət edərək onu şəxsi zaminliklərinə götürüblər. Ehtimal olunur ki, general Vitali Balasanyan baş verə biləcək hadisələrdən Koçaryanı qorumaq və Qarabağ gətirmək üçün İrəvana gedib.\nTeqlər: İrəvan General


Rafiq Tağı və Samir Sədaqətoğlunun məhkəməsi aprelin 2-də olacaq\n2021, 19 Oktyabr, çərşənbə axşamı, Bakı vaxtı 07:42\nMəhkəmə prosesi iki dəfə təxirə salınıb\nMartın 19-da Səbail Rayon Məhkəməsində yazıçı-jurnalist Rafiq Tağının və «Sənət» qəzetinin redaktoru Samir Sədaqətoğlunun işi üzrə hazırlıq iclası keçirilib. Əsas məhkəmə baxışı aprelin 2-nə təyin olunub.\n2006-cı ilin noyabr ayında Rafiq Tağının «Sənət» qəzetində dərc olunan «Avropa və biz» adlı məqaləsi islam dininin insanların azadlığını boğması, bəşəriyyətin inkişafına mane olması və Məhəmməd peyğəmbərin Şərq ölkələri üçün problem yaratması barədə olub.\n«Associated Press» yazır ki, bu məqalədən qeyzlənən Bakı kəndinin bir qrup sakini hətta müəllifin ölümünə fitva da vermişdi. Bu hadisə keçmiş Sovet ölkəsi olan Azərbaycanda söz azadlığı və xarici təsirlərə baxışı xeyli dərinləşdirib.\nRafiq Tağı özünü günahkar saymadığını deyib və bildirib ki, onun yazdığı məqalə tamamilə bədii-ədəbi xarakter daşıyıb. Məhkəmə prosesində Rafiq Tağı konstitusion hüquqlarının pozulduğunu və dövlətin onu qeyri-müsəlman kimi təsvir etməyə çalışdığını deyib. O, eyni zamanda, rəsmiləri siyasi təqibdə günahlandırıb.\nRafiq Tağı və Samir Sədaqətoğlunun təqsiri sübut olunarsa, onlar 3 ildən 5 ilə kimi həbs cəzası ala bilərlər. Məhkəmə prosesi iki dəfə təxirə salınıb.


Tahir Rzayev: "Bəzi insanlar bunu başa düşmür"\nTahir Rzayev: "Bəzi insanlar bunu başa düşmür"\nSiyasət 26 Mart 2015 15:15 (UTC+04:00)\nAzərbaycan, Bakı, 26 mart /Trend, müxbir Elçin Mehdiyev/\n"Hər dəfə Azərbaycanda hansısa böyük beynəlxalq tədbirlər keçirilən zaman xaricdə olan bədxahlarla yerli satqınlar birləşib Azərbaycana qarşı təxribat aparırlar".\nBu barədə Trend-ə Milli Məclisin deputatı Tahir Rzayev ilk Avropa Oyunları ilə bağlı bəzi beynəlxalq qurumların Azərbaycana qarşı apardıqları çirkli kampaniyalara münasibət bildirərkən deyib.\nT.Rzayev qeyd edib ki, bütün bunların hamısı bir mərkəzdən idarə olunur və məqsəd də eynidir: "Əgər bu çirkin əməllər bir mərkəzdən idarə olunursa, deməli, bu, Azərbaycana qarşı təxribatdır, düşmənçilikdir. Ancaq bunlar həmişə uğursuzluğa düçar olur".\nMillət vəkili bildirib ki, kimin nə deməsindən asılı olmayaraq, Azərbaycan bu Oyunlara uğurla ev sahibliyi edəcək.\nO, Azərbaycana qarşı aparılan çirkli kampaniyalara içimizdəki bəzi insanların dəstək verməsindən təəssüfləndiyini də bildirib: "Təəssüflər olsun ki, içimizdə olan bəzi insanlar bu Oyunların Azərbaycanda keçirilməsindən fəxarət duymurlar. Bunlar başa düşmürlər ki, bu Oyunlar Azərbaycan üçün tarixi bir şansdır. Çünki Oyunlar keçirilən müddətdə bütün dünyanın nəzərləri Azərbaycanda olacaq. Azərbaycana 10 minlərlə insan - turist, jurnalist, iş adamı gələcək. Onlar bu müddət ərzində Azərbaycanla, ölkənin mədəniyyəti və iqtisadiyyatı ilə tanış olacaqlar".\nT.Rzayev bu Oyunların Azərbaycan üçün sonrakı faydalarından da danışıb: "Azərbaycanda Avropa Oyunlarınən təşkili ilə əlaqədar infrastrukturun, turizm xidmətlərinin yaxşılaşdırılmasında xeyli işlər görülüb, tikilib istifadəyə verilən idman qurğuları Oyunlardan sonra da insanlarımıza xidmət edəcək. Bu infrastrukturun yaradılmasında 10 minlərlə insan çalışıb və bundan sonra da çalışacaqlar, yeni iş yerləri açılacaq".


AQTA: Rusiyanın Azərbaycanın 35 tondan çox pomidorunu geri göndərməsi məsələsi araşdırılır - KƏND TƏSƏRRÜFATI - Fins.az\nAQTA: Rusiyanın Azərbaycanın 35 tondan çox pomidorunu geri göndərməsi məsələsi araşdırılır\nAzərbaycandan idxal edilən pomidor məhsulunun ölkəyə geri qayrarılması ilə bağlı Rusiyanın aidiyyəti qurumu tərəfindən Azərbaycan Qida Təhlükəsizliyi Agentliyinə (AQTA) hər hansı rəsmi məlumat daxil olmayıb.\nBu barədə AQTA-dan bildirilib.\nQeyd olunub ki, hazırda Agentliyin əməkdaşları məsələni nəzarətə götürüb və həqiqətə uyğun olub-olmadığı araşdırılır: "Fakt öz təsdiqini taparsa, Agentlik aidiyyəti tədbirlər görəcək və bununla bağlı ictimaiyyətə məlumat veriləcək".\nQeyd edək ki, Rusiyanın Baytarlıq və Fitosanitar Nəzarəti üzrə Federal Xidmətinin Karaçay-Çərkəz Respublikasının Stavropol Vilayəti üzrə İdarəsinin əməkdaşları Azərbaycandan gətirilən 36,5 ton pomidora baxış keçiriblər. Nəticədə pomidorda Cənubi Amerika tomat güvəsinin aşkar edildiyi və məhsulun geri qaytarıldığı bildirilib.


Hüsü kişinin gördükləri, eşitdikləri və dedikləri - Veteninfo.Az\nHüsü kişinin gördükləri, eşitdikləri və dedikləri\nAdı Hüseynqulu idi. Uşaqlıqdan ata-anası onu Hüsü- deyə çağırmışdı. Ona görə də qohum-qonşu da Hüseynquluya Hüsü deyərdi. Əsl adının Hüseynqulu olduğunu heç çoxları bilmirdi, deyəsən bunu elə Hüsü dayı özü də unutmuşdu…\nHüsü kişi dünya görmüş, ağıllı, təmkinli, dünyanın gərdişinə özünəməxsus məntiqlə yanaşan bir insan idi. Çox məzəli söhbətləri var idi. Öyüd-nəsihət verməyi xoşlayırdı. İnsanların yaxşı işinə öz işi qədər sevinər, kədərini özününkü bilib şərik olmağa çalışardı. Məsləhətlərini söhbət əsasında elə ustalıqla deyərdi ki, heç kəsin ruhu da inciməzdi, eşidən, dinləyən ondan ancaq dərs götürərdi. Dünyanın çox aşırımlarını aşmışdı. Yaşadığı illərdə rast gəldiyi, şahidi olduğu hadisələri danışmağı çox sevirdi. Danışdıqları, söylədikləri başdan ayağa həyat məktəbi idi. Onun “iştahla” danışdıqlarınabiz də eyni “iştahla” qulaq asardıq, maqnitafon lenti kimi yaddaşımıza köçürürdük.\nHüsü dayı böyük-kiçik məsələlərinə çox həssaslıqla yanaşardı. Həmişə ilk sözü bu olardı ki, ağsaqqal-ağbirçək sözünə mütləq qulaq asmaq lazımdır, Hətta onlar müasir dövrün ab-havası ilə ayaqlaşa bilməsələr belə. Çünki onlar böyük həyat məktəbi keçiblər. Bildiyi, eşitdiyi, gördüyü hadisə və əhvalatları yeniyetmələrə, gənclərə danışarkənmütləq şəxsi qənaətindən yaranan fikirləri, öyüd-nəsihəti də sonuna “bərkidərdi”.\nDeyir – günlərin birində gənc bir oğlan Hüsü dayıya yaxınlaşır. Üzləşdiyi ailə problemini ona söyləyir və çıxış yolu göstərməsini istəyir. Hörmət sahibi olan ağsaqqal oğlana məsləhətlərini verir, yol göstərir. “Dediklərimi qulaqlarında sırğa elə və mütləq yerinə yetir” – deyib gəncə uğurlar arzulayir. Oğlan məmnun halda qocadan ayrılır… Bir neçə gündən sonra cavan yenidən bu müdrik ağsaqqalın yanına gəlir. Hüsü dayı onun üzündəki pərişanlıq ifadəsinin səbəbini soruşanda oğlan qocanın dedikləriniyerinə yetirmədiyini söyləyib, vəziyyətin daha da gərginləşdiyini bildirir. Ağsaqqal yorulmadan, usanmadan yenidən oğlana “həyat dərsi” keçir. Xoşbəxt olmaq və yaxşı yaşamağın yollarını bir daha ona başa salır. Cavan söz verir ki, bu dəfə mütləq verilən məsləhətlərə əməl edəcək. Amma iradəsizlik yenə gəncə qalib gəlir, öz bildiyi kimi həyatına davam edir. Hadisəbu minvalla bu bir neçə dəfə təkrar olunur. Nəhayət oğlan öz əli ilə həyatını puç edir. Ailə dağılır. O, ağsaqqalın yanına gələrək tutduğu yolun yalnış olduğunu bilə-bilə müdrik qocanın məsləhətlərinə qulaq asmadığını və bunun “cəzasını” çəkdiyinisöyləyir…\nHüsü kişi söhbətini bitirən kimi üzünü bizə – yeniyetmə və gənclərə tutub sual edirdi: “Siz bilirsinizmi, belə yerdə atalarımız nə deyib? Hamı mattım-mattım Hüsü kişinin üzünə baxdı… “Bax uşaqlar belə yerdə atalarımız deyir ki, böyüyün sözünə baxmayan böyürə-böyürə qalar. Sonrakı peşmançılıq fayda verməz”…Mən də sizə tövsiyə edirəm, biz qocaları nə qədər zəmanədən geri qalmış hesab etsəniz də məsləhətlərimiz ancaq fayda verə bilər. Bu, sizin gələcəyiniz üçün lazımdır…\nP.S. Hüsü kişinin eşitdikləri, gördükləri və bildikləri ilə yolumuza davam edəcəyik. Nağıllarda deyilmişkən ardı var…


Tovuz polisində intihara cəhd – Günün Səsi\nTovuz polisində intihara cəhd- RAMİZ MİRZƏYEVİN QOHUMLARININ QƏTLİ ÜZRƏ DİNDİRİLƏN ŞƏXS ÖZÜNÜ 3-CÜ MƏRTƏBƏDƏN ATDI\n0\t09 Mart 2018 11:30\nAFFA-nın sabiq prezidenti, Neftayırma zavodunun mərhum direktoru Ramiz Mirzəyevin bacısı və onun ərinin qətli ilə bağlı polis şöbəsinə dəvət edilən şəxs özünü 3-cü mərtəbədən atıb.\nGununsesi.info-ya verilən xəbərə görə, hadisə martın 8-də baş verib. Belə ki, Ramiz Mirzəyevin qohumunun qətli ilə bağlı şöbəyə gətirilən Şükürov Tofiq Feyruz oğlu özünü 3-cü mərtəbədən ataraq, intihara cəhd edib.\nMəlumatda onun özünə qəsd etməsi kimi ilkin olaraq, işgəncə ehtimalı göstərilir. Vəziyyəti olduqca ağır olan vətəndaş Tovuz Mərkəzi Xəstəxanasına yerləşdirilib.\nBaş verən faktla bağlı Tovuz Rayon Polis Şöbəsinin rəisi Şirzad Əsgərov Gununsesi.info-ya açıqlamasında Tofiq Şükürovun işgəncəyə məruz qalmadığnı desə də əlavə məlumat verməkdən imtina edib. Polis rəisi DİN-nin mətbuat xidməti ilə əlaqə saxlamağımızı tövsiyyə edib.\nDİN-nin mətbuat xidmətinin rəisi Ehsan Zahidov isə olayla bağlı bunları deyib: “Orada hər hansı işgəncə faktı olmayıb. Həmin vətəndaş şübhəli şəxs qismində şöbəyə dəvət edilib. O, dindirmə otağından deyil, şöbənin dəhlizindən özünü atıb. Faktla bağlı araşdırma aparılır”.\nQeyd edək ki, 24 fevral 2018-ci ildə Tovuz rayon mərkəzində Mərdan Musayev küçəsində yerləşən, Tovuz şəhər sakini, 1945-ci il təvəllüdlü Fərman Qoca oğlu Məmmədova məxsus ümumi sahəsi 320 kv/m olan 2 mərtəbəli 7 otaqdan ibarət evin birinci mərtəbəsindəki otaqlardan birində yanğın baş verib. Yanğın zamanı ev sahibləri Fərman Məmmədov və Pakizə Mirzəyeva ölüb.\nPakizə Mirzəyeva Bakı Neftayırma Zavodunun mərhum direktoru Ramiz Mirzəyevin bacısıdır və o,Tovuz rayon Poliklinikasında həkim işləyirdi.\nBaş verən hadisə ilə bağlı Cinayət Məcəlləsinin 120.2.4-cü (xüsusi amansızlıqla və ya ümümi təhlükəli üsulla adam öldürmə) və 120.2.7-ci (iki və ya daha çox şəxsi öldürmə) maddələri ilə iş başlanılıb. Zəruri ekspertizalar təyin edilib və dəhşətli cinayəti törədən şəxs və ya şəxslərin tutularaq istintaqa cəlb edilməsi üçün əməliyyat-axtarış tədbirlərinə başlanılıb.\nLakin indiyədək istintaqla bağlı hər hansı ciddi irıliləyiş əldə olunmayıb.\nİstintaq ilkin araşdırmalar zamanı F.Məmmədovun baş nahiyəsində, əl-ayağı və ağzı lentlə bağlanmış P. Mirzəyevanın isə bədəninin müxtəlif yerlərində yanıq xəsarətləri aşkarlanıb. Hər iki şəxsin qətlə yetirildikdən sonra cəsədlərinin yandırıldığı ehtimal olunur. Onların naməlum şəxs, ya da şəxslər tərəfindən qətlə yetirildiyi bildirilir. Belə ki, yanğın zamanı Fərman Məmmədov girişdə, divanın üstündə ölü tapılıb, onun arvadı Pakizə Mirzəyeva isə ondan 5-6 metr aralıda olan çarpayıda,ağzı və əlləri skoçlanmış halda, ölü vəziyyətdə tapılıblar.\nQətlin qarət, yoxsa qisas məqsədi ilə törədildiyi məlum deyil.


“Xalq qəzeti”, yüz yaşın mübarək! - XALQQAZETI.COM\n“Xalq qəzeti”, yüz yaşın mübarək!\n“Xalq qəzeti”nin kollektivi, eləcə də Azərbaycanın çoxsaylı sadiq oxucuları nəşrin 100 yaşını sevinclə qeyd edirlər. Bir əsrlik şərəfli yol keçmiş qəzet bu dövr ərzində Azərbaycanın ictimai, iqtisadi və mədəni həyatının güzgüsü olmuşdur. Təsadüfi deyil ki, ümummilli lider Heydər Əliyev hələ 1994-cü ilin avqust ayında demişdir: “Respublikada qəzetçilik ənənələrinin formalaşmasında, jurnalistikamızın inkişafında “Xalq qəzeti”nin xidmətləri xüsusi qeyd olunmalıdır. Bu gün qəzet müstəqil Azərbaycanda hüquqi və demokratik dövlət quruculuğu işində güclü səfərbəredici rol oynayır”.\nHəqiqətən, “Xalq qəzeti” mənalı yaradıcılıq yolu keçmiş, özünəməxsus üslub və sənətkarlıq xüsusiyyətləri olan nəşrlərimizdəndir. Respublikada qəzetçilik ənənələrinin formalaşmasında, jurnalistikamızın inkişafında bu nəşrin xidmətləri əvəzsizdir.\nElmlər Akademiyasının, ədəbi-bədii təşkilatların hələ formalaşmadığı illərdə qəzetin redaksiyası milli elmi-mədəni qüvvələri öz ətrafında toplayan başlıca mənəvi mərkəz olmuşdur. Ümumiyyətlə, uzun onilliklər boyu qəzet respublikanın ən yaxşı jurnalistlərinin qüvvəsi, təəssübkeş ziyalıların fəal iştirakı ilə nəşr edilmişdir. Qəzetin fəaliyyəti ilə sıx bağlı olan elm, ədəbiyyat və incəsənət adamları – Üzeyir Hacıbəyli, Səməd Vurğun, Məmməd Səid Ordubadi, Mir Cəlal, Süleyman Rüstəm, Rəsul Rza, Mirzə İbrahimov, Nəsir İmanquliyev, Sabit Rəhman, Ənvər Məmmədxanlı, Mustafa Topçubaşov, Mirəli Qaşqay, Abbas Zamanov, Əli Vəliyev, Xasay Vəzirov, İlyas Əfəndiyev, Nəbi Xəzri, Yusif Səmədoğlu və digər görkəmli ziyalılar uzun illər qəzetdə dərc olunmuş yazıları ilə milli-mənəvi dəyərlərimizi yaşatmış, onun sağlam yöndə inkişafına ciddi təsir göstərmişlər.\nSon 26 ildə “Xalq qəzeti” ümummilli lider Heydər Əliyevin və onun layiqli davamçısı Prezident İlham Əliyevin rəhbərliyi ilə həyata keçirilən tarixi islahatların və dövlət proqramlarının uğurla reallaşdırılmasının etibarlı və səmərəli informasiya təminatının yaradılmasında öz zəngin təcrübəsi ilə fəal iştirak edir. Bu, çox sevindirici faktdır.\nNəşrin sadiq oxucuları olan AMEA-nın çoxminli kollektivi adından “Xalq qəzeti”nin yaradıcı və texniki əməkdaşlarına seçdikləri doğru yolda mətin olmağı və ölkəmizin inkişafı naminə peşə fəaliyyətlərində uğurlar arzulayıram.\nAkademik Akif Əlizadə,\n29 2019 12:11 - XƏBƏRLƏR


Londonlular COVID-ə qarşı çıxdılar və digər britaniyalılara nisbətən xaricdə daha çox tətil etdilər\nƏsas səhifə » Son Xəbərlər » Beynəlxalq Xəbərlər » Londonlular COVID-ə qarşı çıxdılar və digər britaniyalılara nisbətən xaricdə daha çox tətil etdilər\nLondonlular pandemiya zamanı səyahətlə bağlı narahatlıqları bir kənara atıb, tövsiyələrə məhəl qoymurlar.\nLondonlular sübut etdilər ki, pandemiya zamanı illik xaricdəki tətillərindən imtina etmək üçün Böyük Britaniyanın hər yerindən olan insanlardan daha az hazırdırlar - hətta bu, Hökumətin tövsiyələrinə zidd olmaq, Covid səyahət testləri üçün pul ödəmək və işıqfor sistemində qumar oynamaq deməkdir. WTM London tərəfindən bu gün (1 Noyabr Bazar ertəsi) açıqlanan araşdırmaya.\nLondonluların hər 10 nəfərindən dördü (41%) son bir ildə xaricdə tətil edib, bu, ölkə üzrə orta göstəricinin 21%-dən iki dəfə və ən az xaricdə tətil edən Böyük Britaniya bölgəsi olan Şimal-Şərq bölgəsindəki insanlardan üç dəfə artıqdır. son 12 ayda alınıb.\nBöyük Britaniyada 13 istehlakçı arasında sorğu keçirən WTM Sənaye Hesabatının məlumatına görə, Şimal-Şərqdə yaşayan insanların yalnız 1,000%-i bu dövrdə xaricə tətil etdi.\nÖlkə üzrə orta göstəricidən iki dəfə çox londonlu HƏM xaricdə tətil, həm də qalmaq üçün sifariş verib. Paytaxtda əhalinin 9%-i hər ikisini sifariş edib, ölkə üzrə orta göstərici isə 4%-dir.\nKeçən il londonluların yalnız 36%-i ölkə üzrə orta göstəricinin 51%-i ilə müqayisədə istər qalmaq, istərsə də xaricə səyahət zamanı tətilə getməyib.\nGörünür, dözümlü londonlular Covid testləri, svetoforun dəyişdirilməsi və hətta Britaniyalılara dəfələrlə xaricə səyahət etməməyi tövsiyə edən hökumətin və ekspertlərin yalvarışlarına mane olmayıblar - hətta səyahət məhdudiyyətləri yüngülləşdirildikdə və xaricdə tətil etmək qanuni olsa belə.\nPaytaxt xaricindəki hava limanlarında regional gedişlərin olmaması da son 12 ayda xaricdə milli ortalamadan bu qədər çox londonlunun tətil etməsinə səbəb ola bilər.\nBundan əlavə, yerli kilidlər bəzi insanları fərqli səviyyədə olan və ya yerləşdirilmə potensialı olan regional hava limanlarına səyahət etməkdən çəkindirdi.\nWTM London Sərgisinin Direktoru Saymon Press dedi: “Araşdırmalarımız göstərir ki, londonlular pandemiya zamanı səyahətlə bağlı narahatlıqlarını bir kənara atıb, tövsiyələrə məhəl qoymurlar.\n“Daha az regional gedişlər və daha çox regional kilidləmələr də Londondan kənarda insanların uçmağa o qədər də iqtidarsız və ya həvəsli olmadıqlarını ifadə etdi.\n“Səyahətə icazə verildikdə belə, hökumət nazirləri və səhiyyə müşavirləri tərəfindən səyahət etməmək üçün çoxlu təzyiqlər oldu.\n"Bu, Covid testlərinin çaşqınlığı və qiyməti və işıqfor qaydalarının daimi dəyişdirilməsi ilə birlikdə bir çox insanı səyahətdən yayındırdı, lakin görünür ki, londonlular əlavə tədbirlərdən asılı olmayaraq müntəzəm xaricdə istirahət etmək üçün çoxlarından daha qətiyyətli idilər. xərc və ya əngəl."


Şeir müsabiqəsi keçirilib\nOktyabrın 14-də Təhsil Şöbəsinin akt zalında yol hərəkəti təhlükəsizliyinin təbliği ilə bağlı şeir müsabiqəsi keçirilib.\nŞəki Şəhər Təhsil Şöbəsinin və Şəki Şəhər-Rayon Polis Şöbəsinin Dövlət Yol Polis Bölməsinin təşkilatçılığı ilə həyata keçirilən müsabiqədə şəhər məktəblərindən seçilmiş 8 şagird iştirak edib.\nMüsabiqənin keçirilməsində məqsəd yol hərəkəti təhlükəsizliyinin təbliği ilə bağlı təhsil müəssisələrində aparılan maarifləndirmə işlərini daha da gücləndirmək, eyni zamanda bu işdə uşaq və yeniyetmələrin aktiv iştirakçılığa cəlb olunmasından ibarətdir.\nYarışda şagirdlər yol nişanları, işıqfor və ya digər yol hərəkəti qaydaları barədə şeirlər səsləndiriblər.\nSonda qaliblər Dövlət Yol Polisi tərəfindən mükafatlandırılib.\nQeyd edək ki, müsabiqə Azərbaycan Respublikası Prezidentinin 27 dekabr 2018-ci il tarixli 852 nömrəli Sərəncamı ilə təsdiq edilmiş “Azərbaycan Respublikasında yol hərəkəti təhlükəsizliyinə dair 2019-2023-cü illər üçün Dövlət Proqramı”nın həyata keçirilməsi üzrə tədbirlər planının icrasını təmin etmək məqsədilə Azərbaycan Respublikasının Təhsil nazirinin 28 yanvar 2019-cu il tarixli F-51 nömrəli əmri ilə tədbirlər planının icrasını təmin etmək məqsədilə keçirilib.


Yeni Azərbaycan Partiyasının (YAP) 44 saylı Sumqayıt-Xızı seçki dairəsindən namizədi Müşviq Məmmədovun təşviqat kampaniyası çərçivəsində növbəti görüşü Hacı Zeynalabdin qəsəbəsinin seçiciləri ilə olub. Görüşdə çıxış edən namizədin vəkilləri qarşıdan gələn parlament seçkiləri ilə bağlı məlumat veriblər. Çıxışlarda seçicilərin fevralın 9-da seçki məntəqələrinə gedib ölkəmizin daha güclü gələcəyi naminə YAP-ın namizədlərinə səs verəcəklərinə əminlik ifadə olunub.\nTədbirdə çıxış edən YAP-ın 44 saylı Sumqayıt-Xızı seçki dairəsindən namizədi Müşviq Məmmədov deyib ki, Azərbaycanın bugünkü dinamik sosial-iqtisadi inkişafı ölkəmizin yaxın gələcəkdə bütün sahələrdə dünyanın qabaqcıl ölkələrindən birinə çevriləcəyini deməyə əsas verir. Bildirilib ki, Prezident İlham Əliyevin rəhbərliyi ilə həyata keçirilən siyasət nəticəsində bu gün Azərbaycanda bütün sahələr inkişaf edib: “Bu işdə Prezidentimizin ən yaxın dəstəkçisi məhz Yeni Azərbaycan Partiyasıdır. Mən əminəm ki, seçicilərimiz fevralın 9-da düzgün seçim edəcək və YAP-ın namizədlərinə səs verəcəklər”.


Transparency International Arif və Leyla Yunusu dərhal azad etməyə çağırır | Xural qəzeti\nƏsas Səhifə/SİYASƏT/Transparency International Arif və Leyla Yunusu dərhal azad etməyə çağırır\nTransparency İnternational beynəlxalq korrupsiyaya qarşı mübarizə təşkilatı Azərbaycanın məşhur hüquq müdafiəçisi Leyla Yunus və onun həyat yoldaşı Arif Yunusu dərhal azad etməyə çağırıb.\nxural.com-un contact.az-a istinadən verdiyi xəbərə görə, təşkilatın bəyanatında deyilir ki, beynəlxalq müşahidəçilər Bakıda “siyasi xarakter daşıyan” məhkəmə prosesi davam edərkən Leyla və Arifin vəziyyətinin ciddi şəkildə pisləşdiyini qeyd edir.\nLeyla diabet, böyrək çatışmazlığından əziyyət çəkir və ciddi qaraciyər xəstəliyi var. Lakin hakimiyyət onu adekvat müalicə göstərilməsi üçün xəstəxanaya yerləşdirməyə imkan vermir. Buna görə onun vəziyyəti kəskin şəkildə pisləşib.\nOnun həyat yoldaşı hipertoniyadan əziyət çəkir.\n“Transparency International hesab edir ki, beynəlxalq standartlara cavab verən ədalətli məhkəmə üçün şərait olmaması fonunda onlar hər ikisi humanitar səbəblərdən azad edilməlidir”, deyə bəyanatda qeyd edilir.\nAvropa və Mərkəzi Asiya üzrə regional direktor Ann Koç bununla əlaqədar bildirib:\n“Hökumət Avropa İnsan Hüquqları Konvensiyasına sadiqliyini nümayiş etdirməli və Leyla və Arif Yunusu dərhal azad etməlidir”.\nŞahidlər Leyla Yunusun xeyrinə ifadə veriblər


10:38 28 Oktyabr 2016\nPublika.az xəbər verir ki, bu barədə Rusiya İctimai Palatasının üzvü, Kremlə yaxınlığı ilə tanınan politoloq Sergey Markov “moscow-baku” portalına açıqlamasında deyib.\nOnun sözlərinə görə, avqustun 10-da Moskvada Putin və Sarkisyanın görüşündə münaqişənin həlli prosesi yeni mərhələyə keçməyə başladı: “Azərbaycan rəhbərliyi qarşısına iki yol qoymuşdu. Ya aprel müharibəsində olduğu kimi hərəkət etmək, ya da diplomatik təşəbbüsləri aktivləşdirmək. Bu gün apardığımız müşahidələr onu deməyə əsas verir ki, Bakı ikinci yolu tutub və sülh danışıqlarını aktivləşdirmək qərarını verib. Hazırda görünən odur ki, Azərbaycan rəhbərliyi daha çox sülh xarakterli bəyanatlarla çıxış edir. Ermənistan isə danışıqları yavaşlatmaq cəhdləri edir. Prezident İlham Əliyev konkret təkliflər irəli sürür, sonuncu dəfə Qarabağa muxtariyyət statusu verə biləcəklərini açıqladı. Azərbaycan həm də göstərir ki, o, müharibə yox, sülh istəyir”.\nS.Markov əlavə edib ki, bu gün həm Azərbaycan, həm də ATƏT-in Minsk qrupunun həmsədrləri tərəfindən səslənən bütün bəyanatlar Ermənistanı qərar verməyə məcbur edir: “Ermənistan rəhbərliyi danışıqlar masasındakı təkliflərlə razılaşmır, çünki hakimiyyətlə vidalaşacaqlarından qorxurlar. Həmsədrlər isə Ermənistana anlamağa imkan verir ki, təkliflər tamamilə onun ziyanına deyil, əksinə müsbət məqamlar var”.\nS.Markov diqqətə çatdırıb ki, Dağlıq Qarabağ münaqişəsi ABŞ, Avropa Birliyi və Rusiyanın mövqelərinin bir-birinə kifayət qədər yaxın olduğu nadir münaqişələrdəndir: “Bu baxımdan, Ermənistanın münaqişəni həll etmək istəməməsi bütün tərəfləri qıcıqlandıra bilər. Amerikalı həmsədr Ceyms Uorlikin regiona səfəri zamanı verdiyi açıqlamalar da buna mesaj idi. Amerikalı diplomat demək istəyirdi ki, erməni tərəfinin qeyri-konstruktiv addımları diplomatik prosesi dayandıra bilər. Belə olan halda isə onu iqtisadi sanksiyalar gözləyir. Çünki bu gün Rusiya, Avropa Birliyi və ABŞ Ermənistana iqtisadi yardımlar edir. İstisna deyil ki, onlar köməyi tədricən azaldacaq, beləliklə, ölkə rəhbərliyini danışıqlar masasına əyləşməyə məcbur edəcəklər. Əgər bunun əksi olacaqsa, o zaman aprel müharibəsi təkrarlana bilər”.\nRusiyalı politoloq həmsədrlərin “bütün təklifləri paket şəkilində müzakirə edilməlidir” açıqlamasında yeni heç nəyin olmadığını vurğulayıb.\n“Bu o deməkdir ki, rayonlar qaytarılacaq, əvəzində sərhədlər açılacaq və Azərbaycan hərbi təşəbbüsləri kənara qoyacaq. Bölgədə təhlükəsizlik ATƏT missiyası tərəfindən qorunacaq”, - deyə o diqqətə çatdırıb.\nböyük gücün Ermənistandan Qarabağ tələbi Putinin adamı açıqladı


Elmira Axundova: "Telekanallardan şadlıq evlərinin reklamı yığışdırılsın"\nMovqe.az xəbər verir ki, Milli Məclisdə "Televiziya və radio yayımı haqqında" Azərbaycan Respublikasının Qanununda dəyişikliklər edilməsi barədə Azərbaycan Respublikası qanununun layihəsinin müzakirəsi zamanı maraqlı anlar yaşanıb. Milli Məclisin Mədəniyyət Komitəsinin sədri Nizami Cəfərov qanun layihəsinə münasibət bildirərək əsas məsələnin yayıma xitam verilməsi ilə bağlı olduğunu söyləyib. N. Cəfərov deyib ki, bunların bir hissəsi texniki məzmunludur: " Bir neçə məsələ var ki, yayımıçının məsuliyyətə cəlb olunması, teleradioa haqqında yayımdakı tələblərin yerinə yetirməməsi və sair. Qanun layihəsinə görə, bu sahəyə nəzarət edən icra orqanının səlahiyyəti artırılır. Bu vacib addımdır".\nDaha sonra qanuna dəyişikliyə münasibət bildirən Elmira Axundova da MTRŞ-nın səlahiyyətlərinin artırılmasının zəruri olduğunu diqqətə çatdırıb: "Milli Teleradio Haqqında əsasnamədə deyilir ki, televiziya və raido yayımlarını tənzimləmək, qanunvericiliyə nəzarət üzrə işlər, milli mənəvi dəyərlərin qorunması MTRŞ-nın üzərinə düşür. Amma çox təəssüf ki, MTRŞ bu vəzifəni həyata keçirmir. Azərbaycan Dövlət televiziyası, İctimai Televiziya bir də ANS-i çıxmaqla yerdə qalan telekanallarda bütün günü şadlıq evlərinin reklam edilir. Ölkə başçısı İlham Əliyev tərəfindən telekanallarda serialların çəkilişinə vəsait ayrılsa da, telekanallar bu pulu şit reklamların çəkilməsinə xərcləyir. Efirdə lazımsız, şit serialları görürük. Çox təəssüf ki, bizim yaxın və uzaq keçmişimizi, əks etdirən seriallar seriallar yoxdur. Xocalıya aid serial bu günədək çəkilməyib, Vahid Musatafayevin seriallarını çıxmaq şərtilə. Mən təklif edirəm ki, ildə iki, üç yox bir serial çəkilsin, amma keyfiyyətli olsun. MTRŞ-ya burdan səslənirəm ki, telekanallarda sosial reklam görünmür. Bu Şuranın fəaliyyəti hiss olunmur. Indiyədək infromasiya məkanında vahid inkişaf konsepsiyasını görməmişik. Telekanallarda yoğun qadınlar səhər verilişlərində yemək yeyirlər, telekanallarlda yeyib-içib oynayırlar. Azərbaycan telekanallarından restoran şadlıq evlərinin reklamları yığışıdırlmalı, həmin reklamların yeri sosial reklamlara verilməlidir. MTRŞ öz fəaliyyətində dönüş yaratmalı, bu cür hallara mübarizə aparmalıdır. Bizim cəmiyyətimiz müharibə şəraitindədir. Telekanallara baxanda elə hiss olunur ki, bizdən xöşbəxt xalq yoxdur. Təbii ki, qara bağlamalı deyilik. Amma telekanallara baxanda hiss olunmur ki, bizim 20 faiz torpağımız işğal altındadır. Şou verilişlərinə dəvət edilən qonaqların hərəkət və geyimləri ikrah hissi yaradır. MTRŞ-nın bu məsələlərdə səlahiyyəti, fəaliyyəti hiss olunmur".\nN. Cəfərov Elmira Axundovanın MTRŞ haqqında səsləndirdiyi fikirlərlə razılaşmadığını söyləyib. E. Axundovanın telekanallarla bağlı səsləndirdiyi fikirləri alqışlayıram. Amma MTRŞ-nın fəaliyyəti haqda dedikləri ilə razılamıram. Xalqın, aparıcılarının, müğənnilərinin səviyyəsi necədirsə, televiziyyası da elə olacaq. Xahiş edərdim ki, Elmira xanımdan ki, MTRŞ-nın fəaliyyəti görünmür deməsin. Bu düz söhbət deyil".\nMillət vəkili Yaqub Mahmudov isə bildirib ki, efir məkanında baş verənlərə görə, MTRŞ-nı qınamaq olmaz.


On Yanvar 17, 2013Yanvar 17, 2013 Pecha Kucha tərəfindənSeks və ehtiras içində\tÇoxsaylı xahiş və müraciətləri nəzərə alaraq sizlərə bu mövzunu paylaşmaq qərarına gəldim ancaq ilk baxışdan göründüyü kimi mövzu daha çox maarifləndirici xarakter daçıyır. Sekslə bağlı elə özünüzə, partnyorunuza dediyiniz və yaxud ya elə sizə söylənən çoxlu yalan var. Mövzu da elə həmin yalanları ortaya çıxartmaq və daha düzgün məlumatları sizinlə paylaşmaqdan ibarətdir. Seksin insan vücuduna müsbət təsirli hərəkət olduğu dəqiqdir. Seks sağlıq baxımından yaxşıdır amma xəstə olduğunuz zaman sizi yaxşı etməyəcək, sizə mənfi təsir göstərəcək. Qrip kimi keçici xəstəliklərin cinsi əlaqə zamanı daha sürətli yayıldığı hər kəsə bilinən bir gerçəkdir. Xəstəlik zamanı cinsi əlaqədən uzaqlaşmaq çox vacib məsələdir.\nSeks sevginin tək sübutudur kimi deyilən fikrlər də doğru deyil. Aşiq olduğunuz adam ona olan sevginizi cinsi əlaqə yoluyla sübut etmənizi istəyirsə, bunda israrlı davranırsa və siz bunu istəmirsinizsə, çox düşünməyə gərək yoxdur, yeganə yol ondan qaçaraq uzaqlaşmaqdır. Seks, partnyorunuzun sizi sevməyə davam etməsinə rəvac vermir. Seksin bitməkdə olan münasibətlərin davam etməsinə şərait yaratdığı tez-tez duyula bilər. Amma bir kəslə sadəcə cinsi münasibətinizin davam etməsi, onun sizi hər zaman sevəcəyi anlamına gəlmir. Başqa sözlə, seks, sevgini satın ala bilməz. Bundan başqa mükəmməl cinsi həyatı olan cütlüklərin ayrılması da bilinən bir şeydir.\nÇox qədimdən bəri səslənən fikir “Seks olmadan olmaz” bu, bəlkə də seks haqda söylənən ən böyük yalanlardan biridir. Vücudumuz cinsi əlaqəyə təbii olaraq çox uyğun olsa da, bu bir qadının, ya da bir kişinin seks olmadan yaşaya bilməyəcəyi anlamına gəlməz. Əlbəttə sağlam bir cinsi həyatın həm fiziki, həm də mənəvi baxımdan çox xeyri olduğu məlumdur, amma “seks olmadan olmaz” demək də doğru deyil. Paylaş:Facebook-da paylaş (Yeni pəncərədə açılır)Click to email (Yeni pəncərədə açılır)Çap etmək üçün tıklayın (Yeni pəncərədə açılır)Twitter-də paylaşmaq üçün tıklayın (Yeni pəncərədə açılır)Bunu bəyən:Bəyən Yüklənir...\tehtirasSeks\tYazı naviqasiyası\nPrevious Sevginin esl göstericisi nədir? Ehtirası heç vaxt sevgi ilə səhv salmayınNext Tez boşalma


40 ilə yaxındır, evlərini sənədləşdirə bilmirlər -\n40 ilə yaxındır Abşeron rayonu, Xırdalan şəhəri Medkalon adlanan yaşayış massivində yaşayırlar. Amma evlərini sənədləşdirə bilmirlər. İllərdir evlərinə sənəd alan bilməyən bir neçə ailə döymədikləri qapı qalmadığını bildirir.\nBir evdə üç nəsil dəyişir, amma evlərini sənədləşdirə bilmirlər.\nAbşeron rayonu, Xırdalan şəhəri Medkalon adlanan yaşayış massivində bir neçə ailə evlərinə sənəd ala bilmir.\nSakinlər məsələylə bağlı məhkəməyə müraciət etsə də heç bir müsbət nəticəsi olmadığını bildirirlər. Onlar problemlə bağlı İqtisadiyyat Nazirliyi Yanında Əmlak Məsələləri Dövlət Xidmətinə dəfələrlə müraciət etdiklərini deyir.\nMilli.Az xəbər verir ki, məsələylə bağlı Xəzər Xəbər Əmlak Məsələləri Dövlət Xidmətinə müraciət edib. Vətəndaşlar mənzil üzərində mülkiyyət hüququnun daşınmaz əmlakın dövlət reyestrində qeydiyyata alınması ilə bağlı müraciət edib. Qanunvericiliklə müəyyən edilmiş qaydada mənzil sahəsinə dair hüquqmüəyyənedici sənədlər olmadığı üçün Əmlak Məsələləri Dövlət Xidməti tərəfindən mənzil üzərində mülkiyyət hüququnun daşınmaz əmlakın dövlət reyestrində qeydiyyata alınması mümkün olmayıb. Həmçinin vətəndaşlar tərəfindən məsələ ilə bağlı Sumqayıt İnzibati-İqtisadi Məhkəməsinə iddia ərizə ilə müraciət edilib, lakin Sumqayıt İnzibati-İqtisadi Məhkəməsinin qərarı ilə iddia rədd edilib.


Vüqar Rəhimzadə: Anlaşma Memorandumunun imzalanması Azərbaycanın tranzit ölkə kimi əhəmiyyətini daha da artıracaq - AZƏRTAC – Azərbaycan Dövlət İnformasiya Agentliyi\nAzərbaycan tarixən neft ölkəsi kimi tanınıb və nüfuz qazanıb. Neft sənayesini iqtisadiyyatın onurğa sütunu kimi dəyərləndirən ulu öndər Heydər Əliyevin Azərbaycana rəhbərlik etdiyi 1970-1980-ci illər Xəzər dənizində yeni yataqların kəşf olunmasında, ölkəmizin neft emalı, neft-kimya sənayesinin yenidən qurulmasında və modernləşdirilməsində dönüş mərhələsi kimi dəyərləndirilir. Zəngin təbii resurslara, əlverişli coğrafi məkana, eyni zamanda, elmi potensiala malik olan Azərbaycan daim dünyanın diqqət mərkəzində olub. 1991-ci ildə Azərbaycan dövlət müstəqilliyini bərpa etdikdən, daha dəqiq desək, 1993-cü ildə ulu öndər Heydər Əliyevin xalqın təkidli tələbi ilə hakimiyyətə qayıdışından sonra neft-qaz sənayesinin tarixində yeni mərhələnin əsası qoyuldu. 1994-cü il sentyabrın 20-də “Əsrin müqaviləsi”nin imzalanması bir daha bu reallığı təsdiqlədi ki, səylərin birləşdirilməsi, təcrübə mübadiləsinin aparılması fonunda hər bir ölkə öz iqtisadi inkişafını təmin edə bilər. “Əsrin müqaviləsi”nin imzalanması Xəzər dənizinin zəngin sərvətlərindən istifadə üçün dünyanın aparıcı neft şirkətlərinin və xarici investisiyaların cəlb edilməsi üzrə çox mühüm siyasi addım olmuş, bu istiqamətdə ilk dəfə olaraq Xəzər dənizində beynəlxalq əməkdaşlığa yol açılıb.\nAZƏRTAC xəbər verir ki, bu fikirləri Yeni Azərbaycan Partiyası Siyasi Şurasının üzvü, “İki sahil” qəzetinin baş redaktoru, siyasi elmlər doktoru Vüqar Rəhimzadə KİV-ə açıqlamasında bildirib.\nV.Rəhimzadə müasir müstəqil Azərbaycan dövlətinin qurucusu, ümummilli lider Heydər Əliyevin “Xəzər sülh, əməkdaşlıq dənizi olmalıdır” fikrini önə çəkərək Azərbaycanın xarici siyasətində Ermənistan-Azərbaycan Dağlıq Qarabağ münaqişəsindən sonra ikinci əsas məsələnin Xəzərin hüquqi statusunun müəyyənləşdirilməsi olduğunu bildirib: “Keçmiş İttifaqın dağılmasından sonra Xəzər regionunda yeni müstəqil dövlətlərin yaranması Xəzərin hüquqi statusunun müəyyən edilməsi məsələsini gündəmə gətirdi. Xəzəryanı dövlətlərin su sərhədlərinin müəyyənləşdirilməsi və Xəzərdən istifadə məsələsinin həllinin zəruriliyi meydana çıxdı. Xəzərin hüquqi statusu probleminin həll edilməsi ilə bağlı 1992-ci ildən etibarən sahilyanı dövlətlər arasında danışıqlar prosesinə başlandı. Uzun illər ərzində 5 Xəzəryanı dövlətin - Azərbaycan, Qazaxıstan, Türkmənistan, İran və Rusiyanın Xəzərin hüquqi statusunun müəyyən edilməsi ilə bağlı ümumi razılığa gələ bilməmələri və yekun Konvensiyanın qəbul olunmaması səbəbindən bu problem Xəzəryanı dövlətlər arasında əsas müzakirə mövzusu olaraq qalırdı. Azərbaycan Xəzəryanı ölkələr arasında əməkdaşlığın hüquqi bazasının yaradılmasında fəal iştirak edib. Azərbaycanla Qazaxıstan, eyni zamanda, Azərbaycan, Qazaxıstan və Rusiya arasında Xəzər dənizindəki milli sektorların sərhədlərini müəyyən edən razılaşma imzalanmışdı. İllər keçdikcə İran və Türkmənistanın da mövqeyinin beynəlxalq hüquq normalarına uyğun formalaşmasına nail olundu. Xəzəryanı dövlətlər arasında qarşılıqlı kompromisin əldə olunması və mövqelərin yaxınlaşması nəticəsində nəhayət, 2018-ci ildə Xəzərin hüquqi statusu haqqında Konvensiya imzalandı. Artıq ölkəmizin Xəzəryanı dövlətlərlə ikitərəfli əməkdaşlığının bugünkü səviyyəsi göz önündədir. Prezident İlham Əliyevin hər zaman çıxışlarında yer alan bu fikrini xüsusi qeyd etməliyik ki, Azərbaycanın xarici siyasətində region dövlətləri ilə əməkdaşlıq xüsusi yer tutur. Son illərdə ölkəmizin regional əməkdaşlığa verdiyi davamlı töhfələr bunun bariz nümunəsidir”.\nBaş redaktor bildirib ki, bu gün Xəzəryanı ölkələr arasında yüksək səviyyədə əməkdaşlıq, etimad və qarşılıqlı fəaliyyət mövcuddur ki, bu da təhlükəsizliyin və sabitliyin başlıca qarantıdır. Xəzəryanı ölkələrin sıx qarşılıqlı fəaliyyəti iqtisadi, nəqliyyat xarakterli məsələlərin, xalqlarımızın həyat səviyyəsinin yaxşılaşmasına kömək edəcək məsələlərin həlli üçün geniş perspektivlər açır.\nV.Rəhimzadə bu baxımdan 21 yanvar 2021-ci il tarixində Aşqabad şəhərində “Azərbaycan Respublikası Hökuməti ilə Türkmənistan Hökuməti arasında Xəzər dənizində “Dostluq” yatağının karbohidrogen resurslarının birgə kəşfiyyatı, işlənməsi və mənimsənilməsi haqqında Anlaşma Memorandumu”nun imzalanmasının tarixi hadisə olduğunu bildirib: “Yatağın “Dostluq” adlandırılması iki ölkə arasında dostluğun, qardaşlığın, qarşılıqlı əlaqələrin həm də tarixi etnik-dini ənənələrə söykənməsinin bariz nümunəsidir. Bu mühüm addım iki ölkənin münasibətlərində yeni bir səhifənin açılmasına səbəb olacaq. Əvvəldə də qeyd etdiyimiz kimi, birgə səylər qarşıya qoyulan hədəflərə yüksək səviyyədə nail olmağa əsas yaradır. “Dostluq” yatağının karbohidrogen resurslarının birgə kəşfiyyatı, işlənməsi və mənimsənilməsi haqqında imzalanan Anlaşma Memorandumu ölkəmizin neft-qaz strategiyasının inkişafında böyük əhəmiyyətə malikdir. Azərbaycan son illər tranzit ölkə kimi də mövqeyini möhkəmləndirməkdədir. Bu tarixi hadisə ölkəmizin tranzit ölkə kimi rolunun artmasına da öz müsbət təsirini göstərəcək”.\n“Hər bir mühüm hadisə Azərbaycanın malik olduğu imkanların təqdimatında əhəmiyyətli rol oynayır” söyləyən baş redaktor bildirib ki, bu gün böyük fəxr hissi ilə qeyd edirik ki, Azərbaycan tranzit ölkədir, reallaşdırdığı layihələrlə dövlətlər, xalqlar arasında körpü roluna yeni-yeni əlavələr edir. Nəqliyyat sektoruna çoxmilyardlıq investisiyanın qoyulması Azərbaycanı Avrasiyanın mühüm nəqliyyat və logistik mərkəzlərindən birinə çevirib: “Əlbəttə, imzalanan Anlaşma Memorandumu iki dost ölkə arasında əməkdaşlıq əlaqələrinin daha da genişlənməsi üçün yeni perspektivlər açır. Bu fakt bir daha sübut edir ki, regional əməkdaşlığa davamlı töhfələr verən Azərbaycan beynəlxalq münasibətlər sistemində yerini və rolunu möhkəmləndirməklə bölgədə əsl söz sahibinə çevrilib, etibarlı tərəfdaş kimi nüfuz qazanıb. Sənədin imzalanması həm də onu sübut edir ki, Xəzər dənizində bütün məsələlər dialoq və əməkdaşlıq mühitində həll oluna bilər. 2021-ci ildə Türkmənistanın təşəbbüsü ilə keçiriləcək Xəzəryanı dövlətlərin dövlət başçılarının növbəti Zivə Toplantısı ərəfəsində bu Memorandumun imzalanması sahilyanı dövlətlər arasında əməkdaşlığın daha da genişləndirilməsinin bariz nümunəsi kimi dəyərləndirilir”.\nAZERTAG.AZ :Vüqar Rəhimzadə: Anlaşma Memorandumunun imzalanması Azərbaycanın tranzit ölkə kimi əhəmiyyətini daha da artıracaq\nAzərbaycanın enerji strategiyası uzaqgörənlik, effektiv qərar qəbuletmə və koordinasiyalı fəaliyyət planı üzrə uğurla icra olunur


“Sumqayıt” Bolu toplanışına məğlubiyyətlə başladı » Football-plus.az\n19 iy 19:11liqa\nSamir Abasov komandasından razı qalıb\n2017/18 mövsümünə hazırlaşan "Sumqayıt" Boluda ilk yoxlama matçına çıxıb. Samir Abasovun rəhbərlik etdiyi komanda dünən superliqa təmsilçisi "Osmanlıspor"la üz-üzə gəlib. Qarşılaşma Qızılcahamamda Bakı vaxtı ilə 19.00-da start götürüb. Qeyd edək ki, “kimyaçılar”ın rəqibi ötən mövsüm Avropa Liqasınının 1/16 final mərhələsinə kimi irəliləməyi bacarmışdı. Ankara təmsilçisi başa çatan “futbol ili”ndə isə çempionatı 13-cü pillədə başa vurub.\nAbasov əsası 1978-ci ildə qoyulan, 2014-dən “Osmanlıspor” adı altında çxış etməyə başlayan rəqiblə görüşdə ilk dəqiqələrdən bu futbolçulara meydana çıxmaq şansı yaradıb: Fərhad Vəliyev, Vurğun Hüseynov, Bəxtiyar Həsənalıyev, Tural Axundov, Azər Salahlı, Xəyal Nəcəfov, Kamal Mirzəyev, Rəşad Eyubov, Cavid İmamverdiyev, Cavid Tağıyev, Amil Yunanov. Vətəndə keçirdiyi yoxlama matçlarında 4 müdafiəçiyə güvənən baş məşqçi Türkiyədəki ilk sınaq qarşılaşmasında da 4 müdafiəçinin xidmətindən yararlanmağı lazım bilib. Heyətdən də göründüyü kimi, sumqayıtlılar paytaxt təmsilçisi ilə matça 4-4-3 taktiki sxemi ilə çıxıb. Abasovun yetirmələri oyuna yaxşı başlayıb. Qarşılıqlı hücumlar şəraitində keçən ilk 10 dəqiqədə qapılar önündə real qol imkanı yaranmasa da, 15-ci dəqiqədə “ağ-göylər” hesabı açmağa müvəffəq olub. Amil Yunanov “Osmanlıspor”u meydanın mərkəzinə dəvət edib. Qoldan sonra da “kimyaçılar” hücumlarına ara verməyib. Ərazi üstünlüyünə yiyələnən Samir bəyin komandası bir neçə dəfə rəqib qapısı önündə yaddaqalan təhlükəli vəziyyətlər yaratmağı bacarıb. Lakin tablodakı hesab dəyişməyib. Əvəzində 32-ci dəqiqədə türklər “status-kvo”nu bərpa edib. 4 dəqiqə sonra isə superliqa təmsilçisi ikinci dəfə “ağ-göylər”i məyus edib. İlk yarının qalan dəqiqələrində “kimyaçılar”ın fərqlənmək üçün imkanları olsa da, Amil Yunanovla Cavid Tağıyev şanslarını boşa verməklə yadda qalıblar. Amilin zərbəsindən sonra top cüzi fərqlə tirin üstündən keçsə də, Cavid yaxın məsafədən topu tora vuşdurmağı bacarmayıb.\nFasilədən sonra hər iki komandanın çalışdırıcısı çoxsaylı əvəzetmələr etməklə ehtiyat oyunçular skamyasında yer alan bütün futbolçulara oynamaq imkanı yaradıb. İkinci yarıda Ankara klubu daha yaxşı təsir bağışlayıb. “Osmanlıspor” bir neçə dəfə qol vurmağa yaxın olsa da, qapıda inamlı oynayan Fərhad, bəzi epizodlarda isə müdafiəçilər rəqibin fərqlənməsinə imkan verməyib. Matçın sonuna 5 dəqiqə qalmış “kimyaçılar”ın bu yay rənglərinə bağladığı Ramil Həsənov komandasını məğlubiyyətdən xilas etməyə çox yaxın olub. Lakin ucaboy forvard qapıçı ilə üzbə-üz çıxsa da, topu tora qovuşdura bilməyib. Bu həm də türkiyəli hakimlər briqadasının idarə etdiyi qarşılaşmada qapılar önündə yaranan son təhlükəli vəziyyət olub. Bununla da “Sumqayıt” qardaş ölkədə keçirdiyi ilk yoxlama görüşündə məyus olub.\nOyundan sonra “kimyaçılar”ın baş məşqçisi Samir Abasovla əlaqə saxlayıb, komandasının oyununu dəyərləndirməsini istədik. Mütəxəssis bunları söylədi: “Açığı, komandamın oyunundan razı qaldım. İlk hissəni xüsusi qeyd edərdim. Ağır məşqlərin fonunda futbolçular çox sürətli oyun nümayiş etdirdilər. Onu da nəzərə almaq lazımdı ki, rəqib hansısa həvəskar kollektiv yox, superliqa klubu idi. “Osmanlıspor” ötən mövsüm çempionatda yüksək yerlər tutmasa da, Avroliqada yetərincə inamlı təsir bağışlayaraq, 1/16 finala yüksəlməyi bacarıb. Heyətində xeyli sayda səviyyəli legionerlər top qovur. Ancaq onu da bildirim ki, bizim uşaqlar onlardan heç də pis təsir bağışlamırdılar. Əksinə, oyunun müəyyən hissələrində onlardan daha üstün görünürdülər. Çox istərdik ki, ilk qarşılamada qalib gələk. Təəssüf ki, yaxşı oyunun fonunda uduzduq. İkinci yarıda toplanışda bizimlə birgə olan bütün futbolçulara meydana çıxmaq şansı yaratdığımdan oyun nizam-intizamı bir qədər zəiflədi. İndiki məqamda mənim üçün vacib olanı komandanı çempionatın startına kimi hazır vəziyyətə gətirməkdi. Ümid edirəm ki, qarşıdakı üç oyunda həm nəticə, həm də meydanda görəcəyim oyun məni məyus etməyəcək”.\n“Kimyaçılar”ın baş meneceri Ceyhun Sultanov da meydanda gördüklərindən razı qaldığını vurğuladı: “İlk oyunda komanda uduzsa da, məncə, pis təsir bağışlamadı. Rəqibin superliqa təmsilçisi olmasına baxmayaraq, uşaqlar çox inamlı göründülər. Fikrimcə, gələcəyə ümidlə baxmaq olar. Hiss edirəm ki, oyundan-oyuna kollektiv daha da “artıracaq” və daha üst səviyyədə çıxış etməyi bacaracaq. Heyətdə yer alanlarda bu potensial var. Ən sevindirici məqam odu ki, bu yay düşərgəyə qoşulan yeni oyunçular komandaya uyğunlaşmaqla bağlı problem yaşamırlar. Yeni transferlər baş məşqçinin onlardan nə tələb etdiyini başa düşür, Abasovun tapşırıqlarını yerinə yetirməyə çalışırlar”.\nÖtən mövsüm “ağ-göylər”in əsas heyət üzvlərindən biri olan Rail Məlikov “Səbail”lə oyunda olduğu kimi, bu dəfə də meydana fasilədən sonra çıxdı. Məlikov bizimlə söhbətdə həm bu məsələ, həm də Türkiyədəki ilk oyunla bağlı fikirlərini bölüşdü: “Ötən mövsüm komanda üç mərkəz müdafiəçi ilə oynadığından mən də əsas heyətdə meydana çıxırdım. Mövsümlərarası fasilədə keçirdiyimiz yoldaşlıq oyunlarda isə hələ ki baş məşqçi dördlü müdafiədən yararlanır. Bu üzdən mərkəzdə iki futbolçu oynamalıdı ki, belədə kimsə istər-istəməz ehtiyatqa qalmaq məcburiyyətindədi. Onu da qeyd edim ki, ötən yay da Samir müəllim test qarşılaşmlarında bu sistemdən istifadə edirdi. Ancaq sonradan fikrini dəyişərək 3 müdafiəçiyə üstünlük verdi. Meydana kimin çıxıb-çıxmamasından asılı olmayaraq, əsas olan komandanın uğurudu. Bu gün “Osmanlıspor”a 1:2 hesabıyla uduzsaq da, oyun planında rəqibdən heç də zəif təsir bağışlamadıq. Sadəcə, onlardan fərqli, biz bir neçə qol imkanından yararlana bilmədik. Qarşıda hələ yoxlama görüşləri var, ümid edirəm ki, həmin matçlarda qalib gəlməyi bacaracağıq. Çempionata gəlincə, indidən böyük vədlər vermək istəmirəm. Yalnız onu deyə bilərəm ki, növbəti mövsümdə azarkeşlər, futbol ictimaiyyəti ötən illərlə müqayisədə tam fərqli “Sumqayıt” görəcək”.\n“Gənclik şəhəri” təmsilçisinin kapitanı Vurğun Hüseynov isə bunları söylədi: “Superliqa komandası ilə oyunda qalib gəlmək istəsək də, təəssüf ki, alınmadı. Çox danışmaq istəmirəm. Onu deyə bilərəm ki, Türkiyə toplanışı çox yüksək səviyyədə təşkil olunub. Məşq etmək, çempionata yaxşı hazırlaşmaq üçün Boluda hər cür şərait var. İnanıram ki, burda çəkdiyimiz zəhmət hədər getməyəcək və çempionat oyunlarında bunun qarşılığını görəcəyik”.\nXatırladaq ki, “Sumqayıt” növbəti yoxlama oyununu iyulun 20-də keçirəcək. Bu dəfə “kimyaçılar”ın rəqibi Səudiyyə Ərəbistanı təmsilçisi “Əl Fateh” olacaq.\nBu arada isə"Sumqayıt"ın rəsmi internet səhifəsində 2017/18 mövsümü üçün yeni transferlərdən hansı futbolçunun daha çox uğur qazanacağı ilə bağlı sorğu yerləşdirilmişdi. 211 azarkeşin iştirak etdiyi sorğuda 27 yaşlı Cavid İmamverdiyev 36,9 faiz səs toplamaqla hamını qabaqlayıb.\n“Sumqayıt” superliqa təmsilçisinə qarşı “Sumqayıt” üçün dörd rəqib Samirlərin Sumqayıt duelində qalib müəyyənləşmədi Əsas komanda test verdi, əvəzedicilər uduzdu


Cüdoçularımız qitə birinciliyində - Olimpiya Idman NövləriOlimpiya Idman Növləri\n26 fevral 2020 / 12:11 Baxış sayı: 156\nFevralın 29-dan martın 1-dək Varşavada cüdo üzrə açıq Avropa turniri keçiriləcək. Allsport.az xəbər verir ki, qitə yarışında ölkəmizi 18 cüdoçu təmsil edəcək.\nKişilərin yarışında Yaşar Nəcəfov, Rövşən Əliyev, Davud Məmmədsoy, Rəşad Yelkiyev, Rəxşan Baxşəliyev (hamısı 60 kq), Nurlan Osmanov (66 kq), Fəqan Quluzadə (81 kq), Rüfət İsmayılov, Rauf Dünyamalıyev (hər ikisi 90 kq), Aslan Mirzəyev (100 kq), Şahin Qəhrəmanov (100 kq-dan yuxarı) mübarizə aparacaqlar.\nQadınların yarışında isə Ramilə Əliyeva, Şəfəq Həmidova (hər ikisi 48 kq), Şəfəq Məmmədova (52 kq), Səkinə Zayırova (57 kq), Diana Şoranova (63kq), Günel Həsənli və Aidə Baxışova (hər ikisi 70 kq) görüşə çıxacaqlar.\nYarışda 44 ölkədən 450-yə yaxın cüdoçu iştirak edəcək.


Siçavullar Bakıya gəlir: “Azərbaycan Böyük Mason Lojasının” toplantısı başlanır – Foto\nİyun 26, 2015 - 2:25 AM\nNews Code : 697345\nSource : Strateq\nQeyd edək ki, şeytan partiyası olan mason lojasının üzvləri sonuncu dəfə 2 il əvvəl Bakıda toplantı keçirib. Bu Ali Lojanın ali rütbəli zabitlərinin Ali Ustad rütbəsinə qəbul olunması ilə bağlı andiçmə mərasimi olub. Toplanıtda Azərbaycan masson lojasından yeni Ali Ustadı Araz Kanzas and içib. Yeni ustadın andiçmə mərasimindən sonra qonaqlar “Şirvanşah” restoranına toplaşaraq, Azərbaycanın milli musiqisini dinləyiblər.\nƏhli Beyt (əleyhimus səlam) -ABNA- Xəbər Agentliyinin verdiyi xəbərə əsasən, şeytan partiyası ilə məşhur olan “Azərbaycan Böyük Mason Lojası Assambleyasının” toplantısının Bakıda planlaşdırıldığı bildirilir.\nBakıda şeytan partiyası olan mason hərəkatının “Azərbaycan Milli Böyük Lojası” fəaliyyət göstərir. Tam qapalı fəaliyyət göstərən bu lojanın fəaliyyəti haqqında çox məhdud məlumatlar var. Bu loja barədə mason qurumunun yaydığı məlumatda qeyd olunur ki, 2000-ci ildə Vaşinqtonda türkdillilərin "Nur-2000" lojası qurulanda, Azərbaycanda da Azad Masonluğu qurub inkişaf etdirmək qərarı qəbul olunub.\nHazırda Azərbaycanda üç aktiv loja fəaliyyət göstərir: Azerbaijan Lodge No.1, Drujba Lodge No.3, Baku Lodge No.4 (Xəzər Lojası No.2 Ankaradakı Türkiyə Böyük Lojasının nəzarəti altında fəaliyyət göstərir). Azərbaycan Milli Böyük Lojasının 102 üzvü var.\nAzərbaycanda “masonluq” və onun başçısı – Araşdırma – Foto\nFevral 7, 2015 - 9:08 PM\nYanvar 6, 2011 - 12:00 AM\nNurçular: İslam masonları? – ARAŞDIRMA\nAvqust 1, 2012 - 12:00 AM\nMason lojası Ermənistanda Qarabağ məsələsini müzakirə edəcək\nİyul 30, 2011 - 12:00 AM


Makron: Fransa Dağlıq Qarabağ münaqişəsinin həllinin tapılmasında Minsk qrupunun həmsədri kimi öz öhdəliyinə sadiq qalacaq 1905.az\nMakron: Fransa Dağlıq Qarabağ münaqişəsinin həllinin tapılmasında Minsk qrupunun həmsədri kimi öz öhdəliyinə sadiq qalacaq\nFransa Prezidenti Emmanuel Makron Azərbaycan Respublikasının Prezidenti İlham Əliyevə təbrik məktubu göndərib:\nTəbrikdə deyilir :”Hörmətli cənab Prezident. Azərbaycanın milli bayramı münasibətilə Sizə, eləcə də bütün Azərbaycan xalqına səmimiyyətlə ən xoş sülh, rifah və tərəqqi arzularımı çatdırıram.\nÖtən dövr ərzində yüksək səviyyəli çoxsaylı görüşlər, xüsusilə də cari il martın 14-də Sizin Fransaya səfəriniz Fransa ilə Azərbaycan arasındakı əlaqələrin keyfiyyətini və dinamikliyini nümayiş etdirdi.\nSizin münasibətlərimizlə bağlı şəxsi mövqeyiniz mənə məlumdur və arzu edirəm ki, biz gələcəkdə bu münasibətlərin bütün sahələrdə böyük inkişaf potensialından birlikdə bəhrələnə bilək.\nEyni zamanda, Sizi əmin edirəm ki, Dağlıq Qarabağ münaqişəsinin danışıqlar yolu ilə ədalətli və davamlı həllinin, nəhayət, tapılmasında Fransa Minsk qrupunun həmsədri kimi öz öhdəliyinə sadiq qalacaqdır.\nHörmətli cənab Prezident, Sizə olan çox yüksək ehtiramımı qəbul etməyinizi xahiş edirəm”.


Sərxoş kişi arvadını doğradı\nEvə sərxoş gələn ər arvadını doğradı\nBakı sakini 60 yaşlı arvadını 7 bıçaq zərbəsi ilə öldürüb 15.12.2016, Sputnik Azərbaycan\nCC0 / markusspiske / knifeBıcaq,arxiv şəkli\nBakı sakini 60 yaşlı arvadını 7 bıçaq zərbəsi ilə öldürüb\nBAKI, 15 dek — Sputnik. Dekabın 15-nə keçən gecə Bakının Sabunçu rayonunun Bakıxanov qəsəbəsində, 60 yaşlı qadın qətlə yetirilib. Bu barədə Sputnik-ə Sabunçu Rayon Polis İdarəsindən məlumat verilib.\n31 yaşlı oğlan 49 yaşlı sevgilisini öldürdü\n14 Dekabr 2016, 10:22\nCamalova Səmayə Süleyman qızına, onun əri İbrahimov Ramiz Zöhrab oğlu tərəfindən 7 bıçaq zərbəsi vurulub. Qadın hadisə yerindəcə keçinib. Qətl hadisəsi onların öz evlərində baş verib. Bu hadisədən sonra həyətə çıxan kişi öz qarnına 8 bıçaq zərbəsi vurub. Qətldə mətbəx bıçağından istifadə edilib.\nİbrahimov ağır vəziyyətdə 3 saylı Şəhər Kliniki Xəstəxanasına gətirilib. Polisdən bildiriblər ki, pasient hələ ki, özünə gəlməyib, ona görə də dindirilməyib. Baxmayaraq ki, həkimlər zəruri olan bütün müdaxilələri ediblər, kişi böyük ehtimalla yaşamayacaq.\nBununla belə, ilkin məlumatlara görə, qətl baş verən zaman İbrahimov həddindən artıq sərxoş olub. İstintaqın irəli sürdüyü ilkin versiyaya görə, evə gec gələn ərini sərxoş vəziyyətdə görən qadın qalmaqal yaradıb. Elə bu da onun öldürülməsinə səbəb olub.\nRayon prokurorluğunda faktla, bağlı qəsdən adam öldürmə maddəsi ilə cinayət işi açılıb.


Özümüzə ən çox dediyimiz yalanlar hansılardır? - YAAZ\nHomeDigərPsixologiyaPsixoloji məlumatlarÖzümüzə ən çox dediyimiz yalanlar hansılardır?\nNoy. 29, 2016 at 3:51 axşam\nÖzümüzə ən çox dediyimiz yalanlar hansılardır?\ndediyimiz yalanlaren cox istifade olunan yalanlaryalan danisildigini nece oyrenmek olaryalanlar\nBunu niyə etdiyimizi bilməsək də hər gün tez-tez özümüzə təkrar dediyimiz yalanlar var.\nYalan danışanlardan heç kimsə xoşlanmaz. Başqalarının bizə qarşı yalanlarını bildiyimizdə isə bu vəziyyət daha da ciddiləşir. Bəs vəziyyət belədirsə, niyə hər gün özümüzə müxtəlif yalanlar söyləyir və müvəffəqiyyətlərimizin önünə sədd çəkirik?\n1. Keçmişdə etdiyiniz hərəkətlərin bəhanəsi.\nSəbəb keçmişiniz deyil, keçmişinizə bağlı qaldığınız üçün hazırki anınızın dadını çıxara bilməməyinizdir. Əlbəttə, vaxtında verdiyimiz qərarlar xarakterimizin meydana gəlməsində təsirlidir, ancaq, keçmişi çox sorğu-sual edərsək daha çox səhv etməyimiz qaçınılmazdır. Siz icazə verdiyiniz müddətcə keçmişiniz arxanızdan gəlməyə davam edəcək.\n2. Yaşım o yaş deyil.\nHeç bir şey üçün əsla gec deyil. Özünüzdən şübhə etməyə davam etsəniz və gedən zaman üçün acı çəksəniz, potensialınızı əsla fərq edə bilməyəcək və öz etibarınızı itirəcəksiniz. Unutmayın; məqsədlərinizi həyata keçirmək üçün nə çox qoca, nə də çox gəncsiniz. İndi hərəkət etmə zamanıdır.\n3. Kifayət qədər pulum yoxdur.\nPul həyatdakı təməl məqsədiniz olmamalıdır. Xəyal etdiyiniz hər şeyi haqq edirsiniz. Kiçik şeylərlə başlayıb hədəflərinizi böyütməyə çalışın.\n4. O işi daha sonra da edə bilərəm.\nBu hamımızın özümüzə söylədiyimiz ən böyük yalandır. Əsl problem isə nə qədər zamanımızın qaldığını heç bir zaman bilməyəcək olmamızdır. Bir gün oyandığınızda edə bilmədikləriniz üçün kifayət qədər zamanınızın qalmadığını fərq edə bilərsiniz. Gələcəyin nə gətirəcəyini kimsə bilə bilməz.\n5. ‘Kaş ki’ ilə başlayan bəhanələr.\nKaş ki’lərdən ayrılıb bu anınıza fokuslanmalısınız. Hər hansı bir şey istədiyiniz kimi getmir deyə həyatda heç bir şey bacarmadığınızı əsla düşünməməlisiniz. Heç nədən əsla imtina etməyin.\n6. Kimsə məni başa düşmür…\nDünyada bir çox insan eyni problemdən şikayətçidir, yəni tək deyilsiniz. Biri sizinlə eyni fikirdə deyil deyə, sizi anlamadığını düşünməkdən ən tez müddətdə imtina edin. Fərqli olmaq gözəl ola bilər, ancaq başqalarına aid fikirləri dinləmək və anlamağa çalışmaq inkişafınızına böyük qatqı təmin edəcək.\n7. Onlar kimi deyiləm…\nHamımız fərqliyik. Hamımızın fərqli bacarıqları, qabiliyyətləri və xarakterləri var. Bizdən daha müvəffəqiyyətli insanlarla özümüzü müqayisə etməkdən imtina etməli və onların da bu yerə çatmaq üçün sıfırdan başladıqları gerçəyini əsla unutmamalıyıq. “O edə bilirsə, mən də edə bilərəm.” şəklində düşünərək vəziyyəti müsbətə çevirin.\nTags :dediyimiz yalanlaren cox istifade olunan yalanlaryalan danisildigini nece oyrenmek olaryalanlar\n“Uber”dən hədiyyəli yeni aksiya\nİntiqam almaq insana psixoloji rahatlıq gətirir?\nİntiqam almaq insana psixoloji rahatlıq gətirir? ABŞ-dakı Kentucky Universitetindən elm adamları, özünə pislik edən birindən intiqam almağın insanı yaxşı hiss...\nUlduz Falı – 09.09.2016\nİstanbul Kırmızısı’ndan yeni fraqment\nAlmaniya Bundesliqası: Bavariya çempionata darımadağınla başlayır


Suraxanı rayon Məşğulluq Mərkəzindəki “durğunluq” – Qafqaz Xəbər Agentliyi – qafqaznews.az\n“Direktor yoxdur” deyib, geri qaytarılan sakinlər\nEtiraf edək ki, son bir neçə il ərzində ölkəmizdə işsizliyin aradan qaldırılması istiqamətində xeyli işlər görülür. Belə ki, ölkə rəhbərliyinin təşəbbüsü ilə açılan yeni iş yerləri ölkə vətəndaşları arasında işsizliyin azalmasına müsbət təsirini göstərir.\nLakin bu istiqamətdə görülən təqdirəlayiq işlərlə yanaşı, işsizliklə bağlı müxtəlif problemlər yenə də öz aktuallığını qorumaqdadır. Elə bu səbəbdən də, vətəndaşlar yaşadıqları ərazi üzrə məşğulluq mərkəzlərinə müraciət edərək, işsiz kimi qeydiyyata düşürlər. Amma təəssüflər olsun ki, əksər məşğulluq mərkəzlərində qanunda yazılan maddələrə əməl edilmir və işsiz vətəndaşların hüquqları kobud şəkildə pozulur. Bu gün acınacaqlı məqam ondan ibarətdir ki, əslində vətəndaşların işlə təmin olunmasına kömək məqsədilə hökumət tərəfindən böyük büdcə pulları hesabına yaradılan və fəaliyyət göstərən Məşğulluq Mərkəzlərindən adi vətəndaşlar yox, ancaq bu dövlət idarələrində işləyən məmurlar cürbəcür qanunsuz yollarla qazanc götürür. Müşahidələr göstərir ki, ölkədə mövcud olan əksər Məşğulluq Mərkəzlərinin fəaliyyəti çox zaman sırf görüntü xarakteri daşıyır. Onların açılmasına əhali ilk baxışdan sevinsə də, əslində vəziyyət heç də qənaətbəxş deyil. İşsiz vətəndaş işi və qazancı olmayan, işə başlamağa hazır olub Əmək və Əhalinin Sosial Müdafiəsi Nazirliyinin Baş Məşğulluq İdarəsi və onun yerli orqanlarında iş axtaran kimi qeydiyyata alınan, əmək qabiliyyətli yaşda olan əmək qabiliyyətli şəxsdir. İşsiz statusu almış vətəndaşlar işsizliyin başlanmasından (şəhər (rayon) məşğulluq mərkəzlərində iş axtaran kimi qeydiyyata alındığı gündən) əvvəlki 12 ay ərzində 26 təqvim həftəsindən çox müddətdə haqqı ödənilən işə malik olduqda onların işsizlik müavinəti axırıncı iş yerindəki son 12 ay ərzində hesablanmış orta aylıq əməkhaqqının 70 faizi məbləğində müəyyən edilir. Lakin, bu gün, məşğulluq mərkəzləri heç də, öz işləri ilə məşğul olmur. Yəni icra etməli olduqları işin tam əksini edirlər. Bunu mediada yazılan yazılardan, redaksiyamıza daxil olan şikayətlərə əsasən demək olar. Elə qohum və tanışların içində də, məşğulluq mərkəzlərinə üz tutub, çarəsiz şəkildə qayıdanlar olub. Bu gün redaksiyamıza daxil olan şikayət bizim yenidən bu mövzuya toxunmağımıza səbəb oldu. Barəsində şikayət daxil olan qurum isə, Suraxanı rayon Dövlət Məşğulluq Mərkəzidir. Sakinlər sözügedən Məşğulluq Mərkəzindən olduqca narazıdırlar. Deyilənə görə, istər işsiz kimi qeydiyyata düşmək, istərsə də, iş tapmaq üçün mərkəzə üz tutduqlarında kor-peşman geri qayıtmalı olurlar. Bu durum artıq illərdir ki, təkrarlanır. Yaxud da, vətəndaşları o qədər get-gələ salırlar ki, mərkəzə müraciət edənlər bezib bir daha gəlmirlər. Sakinlər iddia edirlər ki, aylardır bu mərkəzə müraciət etmələrinə baxmayaraq, onlara hesablanmış əmək haqqının heç bir qəpiyini də, ödəmirlər. Demək olar ki, hər gün, Suraxanı rayon Məşğulluq Mərkəzinə getmələrinə baxmayaraq, mərkəzin direktorunun olmamasını deyib, onları qapıdan qaytarırlar.\nDeyilənə görə, mərkəzdə qanunsuzluq, özbaşınalıq sanki günbəgün artır. Vətəndaşalara iş təkliflərinin və onlara hesablanan əmək haqqlarının verilməsi isə yox dərəcəsindədir. Bir sözlə, bəzi qurumlar kimi, Suraxanı rayon Məşğulluq Mərkəzi də icra etməli olduğu işi unudub və vətəndaşlara dövlət tərəfindən Qanunla təsdiqlənmiş müavinətləri vermir.\nMəşğulluq Mərkəzi Qafqaz Xəbər Agentliyi Qafqaznews.az Suraxanı təqvim həftəsi


“Səmaaltı İmperiya” Azərbaycana gəlir – Elçin Alıoğlunun\n“Səmaaltı İmperiya” Azərbaycana gəlir\n“Azərbaycan Çində niyə rəsmi səviyyədə uyğurların problemlərindən danışmadı?”, “Bu toplantının bizə yalnız bir xeyri dəyə bilər: çinlilər gəlib Azərbaycanda pomidor əkəcəklər”.\nTəssüf. Çox təəssüf ki, özlərini “müstəqil siyasi fəal”, “ictimai fəal”, “müstəqil jurnalist” və idlaxır adlandıranlar sosial şəbəkələrdə belə bisavad fikirlər yaymaqla məşğul.\nMəqsəd Çinin paytaxtı Pekində keçirilmiş “Bir kəmər, bir yol” (One Belt, One Road) beynəlxalq forumunu, ən başlıcası isə bu forumda ölkəmizin iştirakını aşağılamaq, rəsmi Bakının, sən demə, “yanlış yol” tutduğunu göstərməkdi.\nBu savadsızlar 126 ölkə və 29 beynəxalq təşkilatın qoşulduğu layihənin miqyasını, onun dünya iqtisadiyyatında tutacağı yeri və ən mühümü – Azərbaycana verəcəyi xeyri dərk etmirlər.\nEdə bilmirlər, etmək də istəmirlər.\nÇünki aldıqları tapşırıq, riayət etməli olduqları əmr belədir.\nHalbuki aprelin 25-27-də Pekində keçirilən ikinci “Bir kəmər, bir yol” Beynəlxalq Forumunda iştirak edən kompaniyalar 64 milyard dollar məbləğində sazişlər imzalayıblar.\nBu barədə Çin lideri Si Cinpin Forumun yekunlarına həsr olunmuş mətbuat konfransında deyib.\nOnun sözlərinə görə, Forumun gedişində tərəflər 283 layihə üzrə konsensusa gəlib, o cümlədən hökumətlərarası razılaşmalar və praktiki əməkdaşlıq üzrə sazişlər imzalayıb.\nAprelin 25-27-də Pekində keçirilən ikinci “Bir kəmər, bir yol” Forumunda 37 dövlət və hökumət başçısı iştirak edib.\nLayihə formatında olan konsepsiya Mərkəzi Asiya, Avropa və Afrikanın 60-dan çox ölkəsini birləşdirən mövcud ticarət-nəqliyyat dəhlizlərinin təkmilləşdirilməsi və yenilərinin yaradılması, həmin ölkələrlə Çin arasında ticarət münasibətlərinin inkişafına yönəlmiş beynəlxalq təşəbbüsüdür. “İpək Yolu İqtisadi Kəməri”nin formalaşdırılması ideyası Çin lideri Si Cinpin tərəfindən irəli sürülüb və ilk dəfə onun 2013-cü ilin sentyabrında Qazaxıstana rəsmi səfəri çərçivəsində Astanadakı çıxışı zamanı səsləndirilib.\n“Bir kəmər, bir yol” layihəsinin reallaşması nəqliyyat dəhlizlərinin inkişafı baxımından çox mühümdür. Söhbət Asiyadan Avropaya, xüsusən də Çindən Avropaya daşınmadan gedir. Bu layihənin reallaşması üçün tələb olunan investisiyanın həcmi də kifayət qədər çoxdur. Çin 225 milyard dollar sərmayə qoyub.\n“Bir kəmər, bir yol” multinəqliyyat növlərindən istifadə edilməsinə imkan yaradacaq. Qlobal layihə Asiya və Avropa arasındakı ticarət dövriyyəsinin artmasına yol açacaq. Bu layihə Azərbaycana da böyük iqtisadi dividendlər qazandıracaq. Ölkəmiz “Bir kəmər, bir yol” vasitəsilə beynəlxalq yükdaşımalardan böyük gəlir əldə edəcək. Bu məqsədlə Azərbaycan hökuməti Qazaxıstan və Gürcüstanla yükdaşımalar üçün vahid tarif əldə edib. Ölkəmiz yükdaşımalar sahəsində müasir infrastruktur yaradıb. Xüsusən də Xəzərin hüquqi statusunun müəyyənləşməsi də bu işin reallaşmasına təsir edən amildir. Qeyri-neft sektorunun inkişafı ilə yanaşı, beynəlxalq yükdaşımalarda ölkəmizə böyük valyuta daxil olacaq.\nAprelin 25-də Pekində başlamış və iki gün davam etmiş “Bir kəmər, bir yol” forumunun uğuru elə ilk gündə bəlli oldu. Foruma qatılan dövlət və hökumət başçıları, beynəlxalq təşkilatların rəhbərləri, siyasətçilər, ekspertlər – onlar niyyətin ciddiliyindən, miqyasın böyüklüyündən xəbər verirdi.\nPekin forumunda, məncə, üç əsas süjet vardı.\n“Bir kəmər, bir yol” forumu, əslində, 126 dövlətin dünyanın ən böyük iqtisadiyyatına malik Çinlə tərəfaşlıq və əməkdaşlıq sistemi qurmaq istəyidir.\nTərəfdaşlıq layihəsi ilk dövrdə sırf iqtisadi məsələlərlə bağlı idisə, indi qlobal, geosiyasi konstruksiyaya çevrilib.\nPekin forumu da, əslində, Çinin ABŞ-a meydan oxuması idi. Qlobal qarşıdurmaların olduğu məkan və olaysa həmişə maraq kəsb edir.\nForumla bağlı ilk önəmli süjet Azərbaycanın dövlət başçısı İlham Əliyevin Pekinə səfəri idi. Bu səfəri “Böyük Avrasiya əməkdaşlığı” kimi də səciyyələndirmək olar.\nÇünki Çinin ən böyük qəzeti “Jenmin Jibao” Azərbaycanın forumda iştirakına xüsusi diqqət ayırmışdı. Çinli ekspertlər İlham Əliyevin çıxışını “Avrasiya üçün Azərbaycan platforması” da adlandırdılar.\nAzərbaycanın sürətli iqtisadi inkişafı bizə ölkəni transformasiya etməyə kömək etdi. Ötən on beş ildə iqtisadiyyatımız üç dəfədən çox artıb. Yatırılan 260 milyard dollar həcmində sərmayə bizə ölkəmizi müasirləşdirməyə və müasir infrastrukturu, o cümlədən nəqliyyat sahəsində infrastrukturu yaratmağa kömək edib. Azərbaycanın çox aşağı səviyyədə xarici borcu var. Bu, bizim ümumi daxili məhsulun təxminən 19 faizini təşkil edir. Bizim ehtiyatlarımız xarici borcumuzdan beş dəfə çoxdur. Azərbaycanın builki iqtisadi göstəriciləri artımın olduğunu nümayiş etdirir. Ümumi daxili məhsul 3 faiz artıb, inflyasiyanın səviyyəsi 2,1 faizdir və iqtisadiyyatın şaxələnməsi bizim əsas məqsədlərimizdən biridir.\nAzərbaycanın çox böyük neft və qaz ehtiyatları var. Biz neft və qazımızı beynəlxalq bazarlara nəql etmək üçün çoxsaylı boru kəmərləri tikmişik və əsas hədəfimiz iqtisadiyyatımızı şaxələndirmək, insan kapitalına investisiya yatırmaq və inkişaf üçün dayanıqlı imkanlar yaratmaqdır. Şaxələndirməyə gəldikdə, bizim diqqətimiz əsasən sənayenin, kənd təsərrüfatının, turizmin, xidmətlər sektorunun, informasiya və kommunikasiya texnologiyalarının inkişafına yönəlib. İnfrastruktur layihələri bizim üçün çox önəmlidir və biz müasir infrastrukturun yaradılmasına sərmayə yatırmaq üçün maliyyə resurslarımızdan istifadə etdik. Azərbaycanda qazlaşdırma səviyyəsi 95 faiz təşkil edir, Azərbaycan elektrik enerjisini, neft və qazı ixrac edən ölkədir. Nəqliyyat sahəsinə investisiyaların yatırılması bizim əsas prioritetlərimizdən biridir.\nÜç il öncə Azərbaycan və Çin “İpək Yolu İqtisadi Kəməri”nin yaradılmasının birgə təşviqinə dair Anlaşma Memorandumu imzalayıb. Müasir nəqliyyat infrastrukturunun yaradılması Azərbaycanın prioritetləri sırasındadır. Coğrafi mövqeyimizdən bəhrələnərək biz Asiya ilə Avropa arasında körpülərin qurulmasına investisiya yatırdıq.\nAçıq dənizə çıxışı olmayan ölkə olmağımıza baxmayaraq, biz Azərbaycanı beynəlxalq nəqliyyat mərkəzlərindən birinə çevirmişik. Bizi qonşularımızla birləşdirən şaxələnmiş dəmir yolu şəbəkəsi yaratmışıq. Azərbaycanda son 15 ildə 15 min kilometr yol və avtomagistrallar çəkilib. Davos Dünya İqtisadi Forumunun hesablamalarına görə Azərbaycan yolların keyfiyyətinə görə dünyada 34-cü yerdədir.\nİnfrastrukturun inkişafına, həmçinin çox əlverişli biznes mühitinin yaradılması ilə dəstək verilir.\n260 milyard dollar həcmində investisiya yatırılıb və bunun yarısını xarici investisiyalar təşkil edir. Bu gün Azərbaycandakı biznes mühiti dünyada olan ən qabaqcıl biznes mühitlərindən biridir. Dünya Bankının ən son “Doing Business” hesabatına görə, Azərbaycan biznes mühiti üzrə 25-ci pillədədir və bir il ərzində biz mövqeyimizi əsaslı şəkildə yaxşılaşdırmışıq. İndi Azərbaycan dünyada ən çox islahat aparan on ölkə sırasındadır.\nNəqliyyat infrastrukturuna gələk.\nAltı beynəlxalq hava limanı müasir nəqliyyat infrastrukturunun yaradılmasına növbəti töhfəmizdir. Heydər Əliyev Beynəlxalq Aeroportu “Skytrax” Beynəlxalq Nəqliyyat Reytinq Agentliyi tərəfindən ən yaxşı regional hava limanı kateqoriyasında beş ulduza layiq görülüb. 2017-ci ildə istifadəyə verilmiş Bakı-Tbilisi-Qars dəmir yolu xətti təkcə 3 ölkəni birləşdirən regional layihə deyil. O, eyni zamanda, qitələri birləşdirir, Asiya və Avropa arasında vacib bağlantıdır. Bu dəmir yolu Şərq-Qərb nəqliyyat dəhlizinin mühüm hissəsidir. Bakı-Tbilisi-Qars dəmir yolunun tikintisini tamamlamaq üçün tərəfdaşlarımızla bizə çoxlu vaxt tələb olundu və bu gün bu dəmir yolu Avrasiyada nəqliyyatda çox mühüm rol oynayır.\n“Azərbaycanın sərmayə yatırdığı daha bir əhəmiyyətli nəqliyyat layihəsi Şimal-Cənub dəhlizidir. Şərq-Qərb və Şimal-Cənub nəqliyyat dəhlizlərində yerləşən ölkələr öz mallarını nəql etmək üçün Azərbaycanın ərazisindən istifadə edirlər. Buna görə də müasir infrastrukturun yaradılmasına yatırdığımız investisiyalar yalnız iqtisadi potensialımızın artırılmasına və bizim dost, tərəfdaş və qonşularımıza xidmət göstərməyimizə kömək etmir, bu, həm də ticarət, turizm, nəqliyyat sahələrində nadir imkan yaradır və xalqları, ölkələri birləşdirir. Ölkələr bir-birinə bağlanır və bu, sülh və sabitlik amalına xidmət edir. Beləliklə, Azərbaycan müasir nəqliyyat infrastrukturuna malik vacib tranzit ölkəyə çevrilib.\nÖtən il istifadəyə verilmiş Lapis-Lazuli marşrutu Bakı-Tbilisi-Qars dəmir yolu xəttinə birləşərək Azərbaycanın tranzit potensialını daha da artırıb. Bu gün Azərbaycan sayı artmaqda olan ölkələr üçün tranzit imkanlarını təmin edir. Azərbaycan Xəzər dənizində 260 gəmidən ibarət ən böyük donanmaya malikdir. Azərbaycanda fəaliyyət göstərən və nisbətən yaxın vaxtlarda tikilmiş gəmiqayırma zavodu istənilən növ gəmini inşa edə bilər. Ötən il biz 15 milyon ton yük və 100 min konteyner yükaşırma qabiliyyətinə malik yeni beynəlxalq Bakı Dəniz Limanını istifadəyə verdik. Gələcəkdə onun imkanları 25 milyon ton və 1 milyon konteynerə qədər artırılacaq”, – İlham Əliyev dedi.\nMüasir nəqliyyat və logistika infrastrukturu yaratmaqla biz yalnız ölkəmizi mühüm nəqliyyat mərkəzinə çevirmədik. Eyni zamanda, biz Şərq-Qərb və Şimal-Cənub dəhlizləri layihələrində iştirak edən ölkələr arasında əməkdaşlığa töhfə verdik. Beynəlxalq nəqliyyat layihələri ölkələr və xalqlar arasında əməkdaşlığın möhkəmləndirilməsinə xidmət edir. “Bir kəmər, bir yol” təşəbbüsü nəqliyyat sahəsində yeni imkanlar açmaqla yanaşı, ticarəti, turizmi, xalqlar arasında təmasları təşviq edir və Avrasiya məkanında sabitliyin, təhlükəsizliyin və sülhün bərqərar olması işinə xidmət göstərir.\nİkinci süjet Avropa ilə bağlıdır. Azərbaycanın TAP və TANAP layihələri ilə bağlı ilk əvvəl süni əngəllərin yaradıldığı İtaliyada sonradan mövqelər dəyişdi, rəsmi Roma Bakını tam dəstəklədi. Bir qədər də keçdi, İtaliya hökuməti “Bir kəmər, bir yol” layihəsinə birləşməklə bağlı Çinlə siyasi çərçivə sazişi imzaladı.\nAzərbaycanın enerjidaşıyıcılarının nəqli və satışı layihələrində tərəfdaşları olan Yunanıstan, Avstiya, İsveçrə və Lüksemburq da analoji sənədləri imzalamağa hazırlaşırlar.\n“Bir kəmər, bir yol” həlşə formalaşmaqda olan layihə olduğundan bütün üzv dövlətlərdən eyni tipli, unitar anlaşmalar imzalanmasını tələb etmir. Blok və ya ittifaq intizamı da yoxdur.\n“Bir kəmər, bir yol” hərəkətin ümumi istiqamətinin bəlirlənməsidir və Azərbaycandan da kimsə yeni tərəfdaşlar əldə etmək üçün indiki əməkdaşlıq layihələrindən imtinanı tələb etmir.\nÜçüncü süjet Azərbaycan üçün çox əlverişli investisiya və kredit imkanlarının yaranmasıdır. Daha dəqiq olsaq, Çindən çox sərfəli şərtlərlə kreditlər ala bilərik.\nQərb mediası və Qərbdəki bəlli mərkəzlərin buyruq qulu olan “müstəqil bloqer”lərimizlə “müstəqil siyasətçilər”imiz haray salıblar. Ki, sən demə, Çindən asılı duruma düşə bilərik, kredit boyunduruğan keçmək gərək deyil və s.\nFaktlara müraciət edək, Asiya və Afrika ölkələri üzrə statistikaya nəzər salaq. 2018-ci ilin nəticələrinə görə, Asiya və Afrika ölkələri Beynəlxalq Valyuta Fondu ilə Dünya Bankından aldıqları kreditlərə görə 36 faizlik (!) “ödəniş”lər etməlidir.\nÇinlə bağlı kreditlərdə həmin rəqəm cəmi 1,8 faizdir.\nFərq göz qarşısındadır.\nAzərbaycanın potensialı, ciddi və genişmiqyaslı perpsektivləri təki.\n“Bir kəmər, bir yol” layihəsi çərçivəsində Çinin tərəfdaş ölkələrə ayırmağa hazırlaşdığı kreditlərin ümumi həcmi 1 trilyon dollardan artıqdır.\nABŞ isə “Çinlə əməkdaşlıq etməyin” söyləyərək “şirnikləndirmək” üçün 60 milyard dollar ayırıb.\nƏn başlıcası isə, ABŞ-dan fərqli olaraq, Çin kredit ayıranda heç bir ölkəyə demokratiya, dövlət idarəetməsi və dəyərlərlə bağlı dərslər keçmir.\nBiz düzgün yoldayıq\nDövlət sizi tək qoymaz\nIsotretinoin Over Night Dapoxetina Ebay where to buy cialis online safely Buying Clobetasol Drugs Viagra On Line Senza Ricetta\nKoronavirus pandemiyasının səngidiyini, vəziyyətin normallaşdığını, artıq heç bir problemin qalmadığını düşünənlər var. Hətta “koronavirus yoxdur, yalandır, uydurmadır” söyləyənlər də fikirlərində qətidir...\n“Azərbaycan modeli” ifadəsi çox işlənir son vaxtlar. Hətta klişeyə çevrilir. Amma gerçək odur ki, Azərbaycan indiki, koronavirus pandemiyasının dünyanı ən ağır sınaqlardan birinə çəkdiyi dövrdə ölkəmiz...\nKoronavis pandemiyası və bu bəlanın fəsadlarını fəsadlarını azaltmaq məqsədilə dünyanın əksər ölkələrində tətbiq olunan karantin rejimi təbii ki, iqtisadiyyata ağır zərbədir. Heç bir ölkə bu epidemiyadan itkilərsiz...\nÇin Avropaya Azərbaycandan gedir\nBakı şirkətlərin yox, insanların şəhəridir. Paytaxtda nə dəyişəcək?\nÖlkədə yeni dövr başlandı\nAzərbaycanda inqilab gedir, islahatlara alternativ yoxdur\nHeç kim bizə mane ola bilməz\nTürk Şurası arzuların gerçəyidir


Naxçıvanda hərbi veteranlar köçürülür\nNaxçıvanda hərbi veteranlar köçürülür / 16.05.2013\nNaxçıvan şəhərində bir qrup hərbi təqaüdçü və müharibə veteranı məcburi qaydada öz mənzillərindən çıxarılır. Veteran Abdulla Orucovun Turan-ın bölgə müxbirinə verdiyi məlumata görə, o, 1977-ci ildən 1995-ci ilə qədər hərbi xidmətdə olub. 1992-ci ildə Sədərəkdə döyüş əməliyyatları zonasında komandir olub.\n“1987-ci ildə bizə order verdilər. İndi Naxçıvan şəhər İcra Hakimiyyətinin rəhbər işçiləri buraya polis gətiriblər və mənzilin ən qısa zamanda azad edilməsini tələb edirlər. Bunun qarşılığında bizə şəhərdən uzaqda boş torpaq sahəsi təklif edirlər. Mənim 60 yaşım var və ev tikmək üçün nə gücüm, nə də pulum yoxdur”, deyə Orucov Turan-ın regional müxbirinə bildirib.\nDigər müharibə veteranı Əli Məmmədov bildirib ki, uzun müddət döyüş əməliyyatları zonasında xidmət edib və yaralanıb. Ona ümumiyyətlə kompensasiya təklif etmirlər.\nHərbiçilərin yaşadığı ərazi əvvəllər hərbi şəhərcik idi, amma sonradan Naxçıvan İcra Hakimiyyətinin balansına keçirilib və bir çox mənzillər özəlləşdirilib.\n9 hərbiçi ailəsi Naxçıvan şəhər məhkəməsinə müraciət edib, lakin məhkəmə şəhər hakimiyyətinin lehinə qərar çıxarıb.\nVeteranlar kassasiya şikayəti veriblər və işi Avropa İnsan Hüquqları Məhkəməsinə qədər aparmaq niyyətindədirlər.\nSözügedən şəxslər NMR Ali Məclisinə də şikayət veriblər.\nOnları hüquq şöbəsinin müdiri Cəlil Allahverdiyev qəbul edib. O, NMR rəhbəri Vasif Talıbovun adından mənzilləri mümkün qədər tez boşaltmağı təklif edib. Hərbiçilər Talıbovun özünün yanına buraxılmayıblar.\nMayın 14-də mənzillərini tərk etməkdən imtina edən bir neçə nəfər saxlanılıb və polisə aparılıb. Yerli hüquq müdafiəçilərinin müdaxiləsindən sonra onları buraxıblar.\nBuna qədərsə mənzillərdə işıq və qaz kəsilib. İnsanlara köçmək üçün 2 gün veriblər.\nRayon rəhbəri Vüqar Səfər bildirib ki, sakinlər mənzilləri könüllü şəkildə tərk etməsələr, güc tətbiq olunacaq.\n9 ailə Azərbaycan prezidentinə, parlamentinə, dövlət başçısının həyat yoldaşı Mehriban Əliyevaya və beynəlxalq təşkilatlara şikayət göndərib.\nYerli hakimiyyətdən şərh almaq mümkün olmayıb. Onlar jurnalistlərin suallarını cavablandırmadan şəhərcik ərazisini tərk ediblər.\nQeyd edək ki, hərbi şəhərcik şəhərin mərkəzində yerləşir. Burada birmərtəbəli evlərdə təxminən 60 ailə yaşayırdı, onların əksəriyyəti təzyiqlərə tab gətirməyərək, mənzillərdən köçüb.


“Bundan 21 il öncə Xocalıda yaşanan böyük bir qətliam və bir insanlıq faciəsi idi. Biz türkiyəli ermənilər o gecə orada nə olub-bitdiyini son vaxtlaradək bilməzdik. Hələ də bilməyənlərimiz və ya bilmək istəməyənlərimiz çoxdur”.\nErməni redaktor qeyd edir ki, Xocalı faciəsinin Qarabağ müharibəsinin "qaranlıq səhifəsi” deyib üzərindən keçmək olmaz.\n"Əgər ermənilər özlərini soyqırımına məruz qalmış xalq hesab edirlərsə onlar məsuliyyətdən boyun qaçırmamalı, Xocalı faciəsi ilə bağlı susmamalıdırlar. Türkiyədə yaşayan ermənilər bu faciə haqqında hələ çox şeyi bilməlidirlər", - deyə Rober Koptaş öz məqaləsində yazıb.\n20.08.2009, 09:38 328


Poroşenkodan Zelenskiyə məsləhət: Putinlə təkbətək görüşmə! - MINVAL.INFO\nUkraynanın keçmiş Prezidenti Pyotr Poroşenko Parisdə keçiriləcək qarşıdan gələn “Normand formatı” (Fransa, Almaniya, Rusiya Federasiyası və Ukrayna) sammitinə görə narahat olduğunu açıqlayıb.\n“RİA Novosti” xəbər verir ki, Poroşenko həmçinin Ukrayna Prezidenti Vladimir Zelenskiyə Rusiya lideri Vladimir Putinlə təkbətək görüşməməyi məsləhət görüb.\n“Ən vacib məsləhət: Putinə güvənməmək… Putinlə göz-gözə görüşdən qaçmağı məsləhət görərdim”, – Poroşenko bildirib.\nKeçmiş prezident, həmçinin, Zelenskiyə “qaz məsələsi”ni “Normand sammiti”nin ümumi gündəliyinə salmamağı tövsiyə edib. Onun fikrincə, sözügedən məsələ Ukraynanın razılaşmalar zamanı mühüm güzəştlər etməsinə səbəb ola bilər.\nTarix: 2019/12/06 17:11\n”İqbal Ağazadə Rauf Arifoğlunun keçirməyə hazırlaşdığı tədbirə qarşı təxribat hazırlayır”.\n73 saylı Lənkəran şəhər seçki dairəsindən\nVətəndaşlar deputatlığa namizədi evinə dəvət etdi, problemlərini ona yerindəcə nümayiş etdirdi Yanvar ayının 20-də seçkiqabağı təşviqat kampaniyası\nPrezident İlham Əliyev yanvarın 15-də görüş keçirib. Minval.info xəbər verir ki, dövlət başçısı Nəqliyyat, Rabitə və Yüksək\nSabiq maliyyə naziri, professor Saleh Məmmədov 35 saylı Xətai üçüncü seçki dairəsindən deputatlığa namizəd, “Yeni Müsavat” Media\nAzərbaycanda 2020-ci ilin fevralın 9-a təyin edilmiş növbədənkənar parlament seçkilərində iştirak etmək üçün indiyə qədər 2226 nəfər\nDiasporla İş üzrə Dövlət Komitəsinin (DİDK) sədri Fuad Muradov Dünya Azərbaycanlılarının Həmrəyliyi Günü və Yeni il münasibətilə


خبرگزاری شبستان - "Sizinlə sülh edənlə sülhdəyəm" cümləsi müsəlmanın vəhdətinin əyarıdır\nServis Əsas səhifə Zaman : Thursday, December 07, 2017 Xəbər kodu : 31786\nAyətullah Qaim Məqami ilə müsahibədə qeyd olundu\n"Sizinlə sülh edənlə sülhdəyəm" cümləsi müsəlmanın vəhdətinin əyarıdır\nŞəbistan xəbər agentliyi: Bizim əsrimizin üstünlüyü bundadır ki, o tozlar yavaş yavaş yatıb və aydınlaşıb ki, vilayət vəhdətin əsas mehvəridir.\nŞəbistan xəbər agentliyi Quran və maarif bölümü: İnqılabın əvvəlindən indiyə qədər İslam İnqılabı şüarda deyil, həqiqi vəhdətin carçısı olmuşdur. Həmçinin vəhdəti Peyğəmbər (s) sünnəsinin sayəsində qeyd etmişdir. Qeyd olunan vəhdət də yalnız əhli-sünnə qardaşları ilə deyil, bütün ilahi dinlərdə ki, müvəhhid insanlarla yəni yəhudi və məsihi müvəhhidlərlə də yaradılmalıdır. Bu vəhdət "sizinlə sülh edənlə sülhdəyəm" əyarının sayəsində vəhdətdir. Bu nəzərdən siz diqqət etsəniz görərsiniz ki, insan bir yəhudi olsa da İsrailə, istikbara və Amerikaya qarşı ola bilər. "Sizinlə sülh edənlə sülhdəyəm" cümləsinin sayəsində vəhdətə nail ola bilər. Necə ki, bir insan zahirən müsəlman da olsa, istikbarla razılaşa bilər. Allahdan istəyirik və dua edirik ki, inşaallah dünya Peyğəmbərin (s) nurlu vücudunun və o Həzrətin sünnəsinin sayəsində qərar tutsun.\nƏqli, nəqli və qəlbi baxımından bir zərurət hesablanan vəhdət bəhsində biz Həzrət Peyğəmbərin (s) mübarək həyat tərzini araşdırdığımız zaman onun vəhdət əsasında olduğunu müşahidə edirik.\nBizim yaşadığımız yeni əsrin Peyğəmbərdən (s) sonra ki, əsrlə fərqi bundadır ki, bu gün bütün azğın cərəyanlar ki, imtahanlarını verdiklərini və bütün çıxmazların bir-birinin ardınca aşkara çıxdığını iddia edirlər, o tozlar yavaş yavaş yatıb və aydınlaşıb ki, vilayət vəhdətin əsas mehvəridir.\n"Sizinlə sülh edənlə sülhdəyəm" cümləsi


Tramp Rusiyaya: "Ümid edirəm ki, Klintonun serverindən itmiş emailləri tapacaqsınız"\nABŞ prezidentliyinə Respublikaçı namizədin çağırışı Klinton kampaniyası tərəfindən etirazla qarşılanır\nABŞ prezidentliyinə Respublikaçı namizəd Donald Tramp Rusiyanı rəqibi Hillari Klintonun dövlət katibi zamanı elektron poçt serverini sındıraraq, itən dövlət əhəmiyyətli 30000 e-poçtu tapmağa çağırıb.\nBunu görmək maraqlı olardı. Mən bunu sizə deyəcəm: Rusiya, əgər siz məni eşidirsinizsə, mən ümid edirəm ki, siz 30 000 elektron məktubları tapmaq iqtidarındasınız...\n“Bunu görmək maraqlı olardı. Mən bunu sizə deyəcəm: Rusiya, əgər siz məni eşidirsinizsə, mən ümid edirəm ki, siz 30 000 elektron məktubları tapmaq iqtidarındasınız... Mən düşünürəm ki, siz yəqin ki, bizim mətbuat tərəfindən təltif olunacaqsınız,” deyə Tramp jurnalistlərə deyib.\nOnun sözlərinə görə, Moskvada yəqin artıq Klintonun şəxsi elektron serverindən silinmiş məktublar var. Klinton, 2009-2013-cü ildə Barak Obamanın birinci prezidentliyi dövründə Amerikanın baş diplomatı olmuşdu.\nHillari Klintonun Dövlət Katibi işlədiyi vaxt email yazışması üçün şəxsi serverdən istifadə etməsi qalmaqala səbəb olub.\nKlinton kampaniyası Trampın çağırışının ABŞ milli təhlüksəizliyinə hədə kimi qiymətləndirib. “İlk dəfədir ki, prezidentliyə namizəd aktiv şəkildə xarici dövləti siyasi opponentinə qarşı casusluq etməyə çağırır,” Hillari Amerika Üçün siyasi təşkilatının təmsilçisi Ceyk Sallivan bildirib. “Bu, şişirtmə deyil, sadəcə faktlardır. Bu, siyasi predmetdən milli təhlükəsizlik məsələsinə çevrilib.”\nKlintonun kampaniyası Demokratların Milli Komitəsinin email sisteminə müdaxilənin Respublikaçı namizəd Donald Trampa yardım məqsədilə Rusiya hakerləri tərəfindən edildiyini bildirib.\nİlk dəfədir ki, prezidentliyə namizəd aktiv şəkildə xarici dövləti siyasi opponentinə qarşı casusluq etməyə çağırır.\nCeyk Sallivan, Klinton kampaniyasının nümayəndəsi\nFederal Təhqiqat Bürosu emaillərə müdaxilə ilə bağlı təhqiqata başladığını təsdiq edib. Bu, Rusiya hakerlərinin ABŞ-ın siyasi qurumlarını hədəf alan ilk kiber hücumu deyil.\nKeçən həftə Wikileaks təşkilatının veb səhifəsində Demokratların Milli Komitəsinin emailləri açıqlanmış, lakin məlumatın mənbəyi göstərilməmişdi. Hillari Klintonun kampaniyası bunun arxasında Rusiyanın dayandığını və emaillərin açıqlanmasının əsas səbəbinin Respublikaçılar partiyasının namizədi Donald Trampın kampaniyasına yardım etmək olduğunu bildirib.\nDonald Tramp Rusiya prezidenti Putinin Obamaya hörmət etmədiyini deyir.\nTramp habelə mətbuat konfransında Rusiya prezidenti Vladimir Putinin ABŞ-a hörmət etmədiyini vurğulayıb. Putin bir vaxt irqi baxımdan nalayiq ifadə işlətdiyini deyən Tramp Putinin prezident Barak Obamaya münasibətini belə təsvir edib: “Birincisi o, onu xoşlamır. İkincisi o, ona hörmət etmir.”\nTramp Rusiyanın haker əməliyyatındakı potensial iştirakını da Rusiyanın “ölkəmizə qarşı hörmətsiz” münasibətinin təzahürü kimi dəyərləndirib.


Sahibkarlıq sahəsində yoxlamaların dayandırılmasının müddəti 2021-ci ilədək uzadılıb » LiVe.Az - Oxuyun ki, xəbəriniz olsun! Son xəbər\nİqtisadi Siyasət, sənaye və sahibkarlıq komitəsinin sədri Ziyad Səmədzadə bildirib ki, "Sahibkarlıq sahəsində aparılan yoxlamaların dayandırılması haqqında" qanuna dəyişiklik təklif edilir. Onun sözlərinə görə, dəyişiklikdə Azərbaycanda sahibkarlıq sahəsində aparılan yoxlamaların müddətinin 2021-ci ilin yanvarın 1-dək uzadılması nəzərdə tutulur.\nMillət vəkili isə Qənirə Paşayeva isə bildirib ki, bu qanunun tətbiq sahəsinə əmək müqavilələrinin yoxlanılması da daxil edilməlidir: “Biz müəyyən sahibkarlar tərəfindən əmək müqaviləsi olmadan işçilərinin çalışması hallarının şahidi oluruq. Yaxud əmək müqaviləsində nəzərdə tutulandan aşağı məvacib verilir. Bu insanların gələcək taleyi necə olacaq. Dövlət Əmək Müfəttişliyi öz fəaliyyətini artırılmalıdır. İnsanların iş yerlərinə ehtiyacı var. Öz hüququnu qoruyan insanlar onların yerinə başqalarının gətirilməsindən ehtiyatlanır. Buna görə də onlar əmək müqaviləsi olmadan çalışmaq məcburiyyətində qalır”.\nQanun layihəsi səsə qoyularaq qəbul edilib.шаблоны для dle 11.2


Tullantıların daşınması üçün yük maşınlarının satınalınması\n2. Azərbaycan Respublikasının Hökuməti Beynəlxalq Yenidənqurma və İnkişaf Bankından Bərk Məişət Tullantılarının Vahid İdarəçiliyi Layihəsinin həyata keçirilməsi məqsədilə kredit almış və bu kredit vəsaitinin bir hissəsini tullantıların daşınması üçün yük maşınlarının satınalınması müqaviləsindən irəli gələn ödənişlərə ayırmaq niyyətindədir.\n3. İqtisadi İnkişaf Nazirliyi nəzdində fəaliyyət göstərən Layihə İdarəetmə Qrupu (LİQ) münasib və təcrübəli iddiaçıları tullantıların daşınması üçün yük maşınlarının təchizatına dair möhürlənmiş təkliflərini təqdim etməyə dəvət edir.\nTullantıların daşınması üçün yük maşını\n6. Ixtisas tələblərinə daxildir: maliyyə potensialı: Son 3 maliyyə ili üçün ortalama maliyyə dövriyyəsi 6,000,000 (6 milyon) ABŞ dollarından az olmamalı və ya bu məbləğə ekvivalent olan və sərbəst şəkildə mübadilə edilə bilən digər valyutada olmalıdır. Təcrübəsi və texniki potensialı: İddiaçıların son beş il ərzində minimum 15 tullantı daşıyan yükmaşını təchizatı üçün ən azı uğurla tamamlanmış 2 müqaviləsi olmalıdır. Sifarişçilər tərəfindən verilən müqavilələrin müvəffəqiyyətlə tamamlanmasına dair rəylərin təqdim olunması zəruridir. İddiaçı şirkətlər TÜD-də tələb olunan oxşar avadanlığın istehsalı və ya təchizatı üzrə ən azı 5 illik təcrübəyə malik olmalıdır. İddiaçı təchiz olunacaq bütün əmtəələrin bazarda ən azı 2 il mövcud olduğuna dair sənədli sübut təqdim etməlidir. Əmtəələri istehsal edən yerli şirkətlərə üstünlüklər tətbiq olunmayacaqdır. Əlavə məlumatlar Tender Sənədlərində təqdim olunur.\n8. Təkliflər 12 fevral 2013-ci il Bakı vaxtı ilə saat 15.00-dan gec olmayaraq aşağıdakı ünvana göndərilməlidir. Təkliflərin elektron şəkildə təqdim edilməsinə icazə verilmir. Gecikmiş təkliflər qəbul olunmayacaqdır. Təkliflər, 12 fevral 2013-ci il tarixində Bakı vaxtı ilə saat 15.05-də aşağıda göstərilən ünvanda keçiriləcək açılış mərasimində, iddiaçıların nümayəndələrinin iştirakı ilə açılacaqdır. Bütün təkliflər 80.000 ABŞ Dolları və ya bu məbləğə ekvivalent olan və sərbəst şəkildə mübadilə edilə bilən valyuta ilə ifadə olunmuş məbləğdə Təklif Təminatı ilə birlikdə təqdim olunmalıdır.


Prezidentlərin imzaladığı bəyanatın Azərbaycan dili versiyası - Kanal15.Az internet xəbər portalı\nHome Qarabağ Prezidentlərin imzaladığı bəyanatın Azərbaycan dili versiyası\nAzərbaycan Respublikası Prezidentinin, Ermənistan Respublikası Baş nazirinin və Rusiya Federasiyası Prezidentinin bəyanatı 11 yanvar 2021\nBiz, Azərbaycan Respublikasının Prezidenti İ. H. Əliyev, Ermənistan Respublikasının Baş naziri N. V. Paşinyan və Rusiya Federasiyasının Prezidenti V. V. Putin aşağıdakıları bəyan edirik:\n1. Bölgədəki bütün iqtisadi və nəqliyyat əlaqələrinin blokdan çıxarılması baxımından 9 Noyabr 2020-ci il tarixli Bəyanatın 9-cu bəndini həyata keçirmək üçün Rusiya Federasiyasının Prezidenti V.V.Putinin Azərbaycan Respublikası və Ermənistan Respublikası Baş nazir müavinlərinin müştərək rəhbərliyi altında üçtərəfli İşçi Qrupunun yaradılması barədə təklifi dəstəklənir. və Baş nazirin müavini\n2. İşçi qrup ilk iclasını 30 yanvar 2021-ci il tarixinədək keçirəcək, nəticəsinə görə Bəyanatın 9-cu bəndinin icrasından irəli gələn əsas iş sahələrinin siyahısını hazırlayacaq, dəmir yolu və avtomobil yolları rabitəsini prioritet kimi müəyyənləşdirəcək və həmçinin Azərbaycan Respublikası, Cümhuriyyət arasında razılaşdırıldığı kimi digər sahələri müəyyənləşdirəcək. Ermənistan və Rusiya Federasiyası, bundan sonra Tərəflər adlandırılacaq.\n3. Əsas fəaliyyət istiqamətlərini həyata keçirmək üçün İşçi Qrupunun həmsədrləri bu sahələr üzrə Tərəflərin səlahiyyətli orqanlarının və təşkilatlarının vəzifəli şəxsləri arasından ekspert alt qruplarının tərkibini təsdiqləyəcəklər. Mütəxəssis alt qruplar, İşçi Qrupun iclasından sonra bir ay müddətində Tərəflər tərəfindən ən yüksək səviyyədə həyata keçirilməsi və təsdiqlənməsi üçün zəruri mənbələrin və fəaliyyətlərin əsaslandırıldığı layihələrin siyahısını təqdim edəcəklər.\nPrevious articleSon dəqiqə: Prezidentlər bəyanat qəbul edib – Ətraflı\nNext articleSon dəqiqə: Cənub bölgəsində təbii qazın verilməsi dayandırıldı – Qəza


Tahir Kərimov Salyandakı villasını neçiyə satır? Necati Şaşmaz “Kurtlar Vadisi Darbe” “Qarpız-yemiş yetişdirməklə bala başı saxl Dövlət İmtahan Mərkəzi dövlət qeydiyyatına alını “Fövqəladə Hallar Nazirliyində ciddi yoxla “Apreldə “İsgəndər”ləri döyüşə hazırlamışdıq, Ba “Arvadım başqası ilə mesajlaşırdı, bıçaqladım” & Azercell-dən pulsuz göz müayinəsi “Zaminbank”ın filial müdiri arvadına “Turizmdə 5 ulduz” layihəsi… Polad Bülbüloğlu və bir neçə səfir geri çağırılı Dubayda üçgünlük matəm elan olundu\n19 Sentyabr 2015 / 17:17 / Baxış sayı: 40 Birləşmiş Ərəb Əmirliyinin (BƏƏ) Dubay əmiri Məhəmməd bin Rəşid əl-Məktumun böyük oğlu şeyx Rəşid bin Məhəmməd bu gün səhər saatlarında ürək tutmasından vəfat edib. Dubay əmiri üçgünlük matəm elan edib. Cənazə namazından sonra məscidlərdə dualar oxunacaq.\nŞeyx Rəşidinin noyabrın 11-də 33 yaşı tamam olacaqdı. Şahzadə Həmdan bin Məhəmməd bin Rəşid onu özünə boyük qardaş bilməklə bərabər həmişə yaxın dost hesab edib.


Ali məktəblərə qəbul imtahanı keçirmək səlahiyyəti verilsə, nələr dəyişə bilər? - Modern.Az Azərbaycan və dünya xəbərləri\n10 Aprel 2021, 11:48 | TƏHSİL\nAli məktəblərə qəbul imtahanı keçirmək səlahiyyəti verilsə, nələr dəyişə bilər?\n“Ali təhsil müəssisələrin özlərinin qəbul imtahanı keçirmək səlahiyyəti birdən-birə verilərsə, bu bir sıra problemlər yaradacaq”.\nTəhsil eksperti Kamran Əsədov bu sözləri Azərbaycanda universitetlərə nə zaman müstəqillik verilə biləcəyi haqqında Modern.az-a danışarkən deyib.\nEkspertin fikrincə əgər imtahanlar universitetlərə həvalə edilərsə, orada vahid yoxlama və ölçmə alətləri olmalıdır:\n“Azərbaycanda ali təhsil müəssisələrin özlərinin tələbə qəbul etmək səlahiyyətləri fəailiyyətləri dönəmində olub. Çox təəssüflər olsun ki, bu prosesin qeyri-şəffaf keçirilməsi məcbur etdi ki, təhsil sistemində əlçatanlığın təmin edilməsi, həqiqətən bilik və bacarıqlı şəxslərin ali təhsil müəssisələrinə qəbul olması üçün bu vahid və mərkəzləşdirilmiş qaydada həyata keçirilir. Gələcəkdə müəyyən plan yerlərinin ali təhsil ocaqlarının özləri tərəfindən qəbul həyata keçirilə bilər. Amma orada vahid yoxlama və ölçmə alətləri olmalıdır.\nBəli, bu gün Dövlət İmtahan Mərkəzinin keçirdiyi imtahanlar şəffafdır, obyektivdir amma keyfiyyətli deyil. Tibbi ixtisasında müalicə işində oxuyacaq şəxsin hansı bacarıqlara malik olduğunu baytarlığa, biologiya müəllimliyinə gedəcək şəxslə eyni imtahan edə bilməz. Yəni IV ixtisas qrupunda bütün ixtisasları vahid qaydada yoxlaya bilmərik. Çünki bunlar fərqli-fərqli bacarıqları özündə əks etdirir”.\nTəhsil eksperti qəbul imtahanlarının universitetlərə həvalə edilməsinin təhlükəli məqamlarına da toxunub.\n“Belə halda insanlarda sual yaranır. Bəs, bunları Azərbaycanda həyata keçirə biləcək ali təhsil ocaqları varmı?\nBəli, var. Azərbaycanda ADA, BANM, UFAZ kimi universitetlərimiz artıq belə proses var. Təbii ki, universitetlərə qəbul həyata keçirmək səlahiyyətləri versək, necə ki, semestr imtahanlarında qeyri-şəffaflıq, kənar müdaxilə varsa, qəbul kimi mütərəqqi bir addımında ali təhsil ocaqlarına həvalə olunması risklidir.\nDünya ölkələrində universitetlərə qəbul özləri tərəfindən həyata keçirilir ki, universiteti idarə edən şəxslərin maddi təminatı kifayət qədər var.\nAli təhsil müəssisələrinə qəbul imtahanının birdən-birə təhsil ocaqlarına verilməsi problem yaradacaq. İnanıram ki, ADA,UFAZ, BANM kimi universitetlər yoxlama işində şəffaflığı qoruyub saxlayacaqlar”.